Ανακαλύψτε την κερκυραϊκή συκομαΐδα στα καταστήματα Lazaris Distillery & Artisan Sweets - Κέρκυρα\nΑνακαλύψτε την κερκυραϊκή συκομαΐδα στα καταστήματα Lazaris Distillery & Artisan Sweets\nΤο φθινόπωρο είναι η εποχή της συκομαΐδας, το παραδοσιακό κερκυραϊκό έδεσμα, με τα πλούσια αρώματα και την πικάντικη γεύση. Η συκομαΐδα ή συκόπιτα συναντάται σε διάφορες παραλλαγές σε αρκετά μέρη της μεσογειακής λεκάνης, όμως είναι απόλυτα συνυφασμένο με την γαστρονομία του νησιού μας. Αφού μαζευτούν τα σύκα και μείνουν στον καυτό καλοκαιρινό ήλιο για να ξεραθούν, ζυμώνονται μαζί με τον μούστο από τα σταφύλια, ούζο και μπαχαρικά.\nΟ μαραθόσπορος και το μαύρο πιπέρι συνδυάζονται μοναδικά στο μείγμα, δίνοντας φρεσκάδα και ένταση στην γλύκα των σύκων. Ενώ η προσθήκη ούζου, μεταμορφώνει το γλύκισμα αυτό σε ιδανικό μεζέ του ούζου και του τσίπουρου. Χαρίζει ενέργεια, αποτελεί πολύ καλή πηγή βιταμινών Β1, Β6, φωσφόρου, μαγνησίου, ασβεστίου, καλίου και φυτικών ινών. Τρώγεται σκέτη, αλλά συνοδεύει και πιάτα τυριών και αλλαντικών ή αναμειγνύεται στις πράσινες σαλάτες δίνοντας ξεχωριστό άρωμα και γεύση. Κυκλοφορεί σε 4 διαφορετικές γεύσεις: κλασσική με ούζο, πικάντικη με ούζο, κουμκουάτ και σοκολάτα με brandy.\nΑναζητήστε την στα καταστήματα Lazaris Distillery & Artisan Sweets: 2o χλμ. Εθν. Αχιλλείου Τηλ: +30 26610 33400 και Brand Store: Αγ. Βασιλείου 34 – Παλιά Πόλη – +30 26610 41102, καθώς και σε συνεργαζόμενες επιχειρήσεις.\nΕπισκεφθείτε το Lazarte Blog και ανακαλύψτε γευστικές ιδέες με τα προϊόντα Lazaris.


Το Ρότερνταμ δεν είναι Κομοτηνή όπου η Τουρκία αλωνίζει!\nΟ δήμαρχος του Ρότερνταμ εξήγησε ότι η γενική πρόξενος της Τουρκίας στην πόλη τον εξαπάτησε,διαβεβαιώνοντάς τον ότι η υπουργός Οικογενειακών Υποθέσεων Σαγιάν Καγιά,δεν θα έκανε τίποτα παραπάνω από μια απλή επίσκεψη στη πόλη. Η τουρκική απάτη δεν έγινε τυχαία φυσικά. Το Ρότερνταμ ,όπως κι άλλες ευρωπαϊκές πόλεις που απαγόρευσαν τις συγκεντρώσεις προπαγάνδας Τούρκων δεν είναι Κομοτηνή!\nΔυστυχώς θα πρέπει να παραδεχτούμε ότι το “μένουμε Ευρώπη” το θυμόμαστε πάντα τη λάθος στιγμή εδώ στην Ελλάδα! Το ξεχνάμε όταν πρέπει. Γι΄ αυτό και δεν το αξιοποιούμε όσο μπορούμε.\nΌπως διαπιστώνουμε αυτές τις ημέρες όσοι “μένουν Ευρώπη” δεν επιτρέπουν τους “κουτσαβακισμούς” του ισλαμιστή Ερντογάν. Οι Ολλανδοί δεν δίστασαν να συλλάβουν και να απελάσουν τη μαντηλοφορούσα υπουργός Καγιά που πήγε να κάνει προεκλογική ομιλία στο Ρότερνταμ. Την έβαλαν σ΄ ένα αυτοκίνητο και την έστειλαν στη Γερμανία.\nΣτην Ελλάδα πάλι όποιος Τούρκος υπουργός, υπουργάκος,δήμαρχος και δημαρχάκος, αξιωματούχος γενικώς και αορίστως …μας ανακοινώνει ότι θα πάει στη Θράκη! Βεβαίως εγκρίνουμε το αίτημα κι έχουμε αρχίσει να πιστεύουμε ότι δεν πρέπει να μας ρωτάνε καν! Τι κάνουν στην Θράκη όσοι Τούρκοι πολιτικοί και πολιτικάντηδες πάνε; Ανοιχτή προπαγάναδα υπέρ των τουρκικών επιδιώξεων στη περιοχή. Σουλατσάρουν σε συγκεκριμένες περιοχές όπου υπάρχουν οι “φανατικοί” ,λίγοι αλλά “φασαριόζοι” όπως όλοι οι φανατικοί και μιλούν για “τ΄ αδέλφια τους που η μαμά Τουρκία ποτέ δεν ξεχνά”.\nΤα ανεχόμαστε χρόνια αυτά τα ρεζιλίκια. Όχι εμείς οι πολίτες. Διαδοχικές ελληνικές κυβερνήσεις τα ανέχονται με τη γνώριμη δικαιολογία -καραμέλα της διατήρησης καλού “κλίματος” στα ελληνοτουρκικά! Όλοι ξέρουμε ότι πρόκειται απλά για σύνδρομο “τουρκοφοβίας”, το οποίο έχει διαχρονικά πλήξει τις ελληνικές κυβερνήσεις.\nΤο Ρότερνταμ λοιπόν δεν είναι Κομοτηνή,όπου όποιος Τούρκος θέλει “σουλατσάρει” κι όποιος θέλει να γίνει βουλευτής της περιοχής πρέπει να μπει στο προξενείο για να πιει καφέ όπως έχει πει πολλές φορές δημόσια, ο σημερινός αντιπρόεδρος των ΑΝΕΛ Παναγιώτης Σγουρίδης. Εκλεγόταν για πάρα πολλά χρόνια βουλευτής ΧΩΡΙΣ να πίνει καφέ στο τουρκικό προξενείο.\nΟ Ερντογάν και η παρέα του αναζητούν όπως πολύ ορθά γράφει στο άρθρο της στο Militaire.gr έναν εχθρό στα δυτικά.Τον αναζητά επειγόντως. Η Ελλάδα μέχρι στιγμής δεν του προκύπτει. Ίσως όλη αυτή η ένταση που εσκεμμένα δημιουργεί ο Ερντογάν και οι υπουργοί του σε χώρες της Ευρώπης να θεωρεί ότι του δίνουν πόντους για το δημοψήφισμα της 16ης Απριλίου. Όλα δείχνουν ότι δεν προλαβαίνει να αντρέψει τις αρνητικές προβλέψεις και βαδίζει προς μια ήττα που θα τον οδηγήσει προς το πολιτικό του τέλος. Ίσως θα πρέπει να αρχίσουμε να προετοιμαζόμαστε για μια ακόμη χειρότερη κλιμάκωση στα ελληνοτουρκικά από τις 17 Απριλίου και μετά.


Τα σχέδια για το νέο πολυτελές ξενοδοχείο της Μπλε Κέδρος στην περιοχή του Μακρυγιάννη - Πηγή: ASPA Design\nΙδιαίτερα εντυπωσιακό αναμένεται να γίνει το νέο πολυτελές ξενοδοχείο Coco-Mat της Μπλε Κέδρος στην περιοχή του Μακρυγιάννη.\nΟ συνδυασμός σύγχρονης αρχιτεκτονικής με τις διατηρητέες όψεις δημιουργεί ένα ιδιαίτερα εντυπωσιακό τελικό αποτέλεσμα, που θα αναβαθμίσει το ακίνητο (από εγκαταλελειμένο πολυώροφο πάρκινγκ) σε κτίριο μοντέρνας αισθητικής.\nΤα σχέδια για το ξενοδοχείο\nΤο νέο ξενοδοχείο θα ενταχθεί στην οικογένεια των ξενοδοχείων Coco-Mat και θα έχει 117 δωμάτια με 171 κλίνες.\nΑπό το 2019 είχε ξεκινήσει η διαδικασία για την αξιοποίηση του ακινήτου και τη μετατροπή του σε ξενοδοχείο. Συγκεκριμένα, είχε κατατεθεί αρχιτεκτονική μελέτη στην αρμόδια διεύθυνση του Υπουργείου Πολιτισμού που ασχολείται με τα διατηρητέα κτίρια.\nΜάλιστα, η αρχική μελέτη τροποποιήθηκε τον περασμένο Σεπτέμβριο όταν ζητήθηκε από το Υπουργείο Περιβάλλοντος και Ενέργειας να μειωθεί το ύψος του ξενοδοχείου, σύμφωνα με τα όσα προωθούνται για τα ύψη των κτιρίων στη συγκεκριμένη περιοχή με το Προεδρικό Διάταγμα που προετοιμάζεται.\nΠάντως, στη μελέτη, το ύψος του νέου ξενοδοχείου θα είναι μικρότερο από τα διπλανά κτίρια και χαμηλότερο από όσα προβλέπει και ο ΝΟΚ , οπότε δεν αναμένεται να παρουσιαστεί θέμα όταν θα έρθει η ώρα των αποφάσεων.\nΓια την αρχιτεκτονική μελέτη έχει ήδη γνωμοδοτήσει θετικά το αρμόδιο Συμβούλιο Αρχιτεκτονικής Π.Ε. Κεντρικού Τομέα Αθήνας και την παραπέμπει στο Κεντρικό Συμβούλιο Αρχιτεκτονικής. Η μελέτη έχει εκπονηθεί από το αρχιτεκτονικό γραφείο ASPA Design.\nRelated Topics:FeaturedΜακρυγιάννηΜπλε ΚέδροςΞενοδοχείαΞενοδοχεία 5 αστέρωνξενοδοχεία Coco-MatΤουριστικές επενδύσεις


Έλληνες Υποψήφιοι των Δημοτικών Εκλογών - Αγγελίνα Μαγκλή\nΚα Μαγκλή, ποια είναι τα βασικά χαρακτηριστικά του Δήμου στον οποίο στοχεύετε να εκλεγείτε;\nΟ δήμος του Saint-Gilles, είναι από τους παλαιότερους δήμους των Βρυξελλών, πέρυσι γιορτάσαμε τα 800 χρόνια από την ίδρυση του. Αριθμεί περίπου 50.000 κατοίκους, με άνω των 150 εθνικοτήτων και μέσο όρο ηλικίας 35-40 ετών. Το Saint-Gilles, διαθέτει μια πλούσια και αξιόλογη αρχιτεκτονική, ιστορική και πολιτιστική κληρονομιά.\nΣτον δήμο μας , θα βρει κανείς μεγάλο αριθμό καταστημάτων, ξενοδοχείων και εστιατορίων. Γεγονός που συμβάλλει στην ευχάριστη ποιότητα ζωής.\nΗ ψήφος αποτελεί την βάση της δημοκρατικής επιλογής. Η συμμετοχή μας λοιπόν στις τοπικές εκλογές, αφορά την επιλογή των εκπροσώπων μας, προκειμένου να υπάρχει μια καλή και υπεύθυνη διαχείριση των δήμων.\nΠολλοί από τους Έλληνες κατοίκους του Saint-Gilles έχουν βέλγικη υπηκοότητα. Συνεπώς, ο αριθμός των περίπου 300 εγγεγραμμένων για τις φετινές εκλογές δεν είναι αντιπροσωπευτικός του συνολικού αριθμού των ελλήνων και ελληνικής καταγωγής κατοίκων του δήμου.\nΟ συνδυασμός στον οποίο έχω την τιμή να συμμετέχω στην 4η θέση, προτείνει μία φιλελεύθερη πολιτική που συμβάλλει και προωθεί την οικονομική ανάπτυξη, την απασχόληση, την εκπαίδευση, την κατάρτιση και την αλληλεγγύη μεταξύ των κατοίκων του δήμου μας. Προωθεί επίσης ένα ευχάριστο περιβάλλον διαβίωσης, με καθαρότερους και πράσινους δημόσιους χώρους, με πολιτική για τις μετακινήσεις και τον σεβασμό όλων των κατοίκων προς τους δημόσιους χώρους.\nΤα προσωπικά μου σχέδια είναι -όπως και κατά την διάρκεια της προηγούμενης θητείας μου- να συνεχίσω να συμβάλω στην βελτίωση της ζωής των συμπολιτών μου.\nΠεπεισμένη ότι όλοι οι πολίτες και ιδιαιτέρως οι νέοι πρέπει να ενδιαφέρονται για τον σημαντικό ρόλο της δημοτικής πολιτικής στην καθημερινότητά τους. Αποφάσισα να ασχοληθώ με τα κοινά, στις δημοτικές εκλογές του 2012, ώστε να εκπροσωπώ τους συμπολίτες μου και να συμβάλω, στο επίπεδο μου, στις αποφάσεις που λαμβάνονται υπέρ των θετικών και εποικοδομητικών έργων που υλοποιούνται για την βελτίωση της καθημερινότητας μας.\nΠιστεύω πώς καλό θα ήταν ο κάθε ψηφοφόρος να επιλέξει και να υποστηρίξει με την ψήφο του τους υποψήφιους τους οποίους θα κρίνει κατάλληλους και υπεύθυνους για να τον εκπροσωπήσουν στο Δημοτικό Συμβούλιο και αυτό ανεξαρτήτως της καταγωγής.\nΔιότι ο κάθε εκλεγμένος πρέπει να φροντίζει για το γενικό καλό και όχι μόνο αυτό της κοινότητας του.\nΑν ο ψηφοφόρος κρίνει πως Έλληνας ή ελληνικής καταγωγής υποψήφιος πληρεί αυτά τα χαρακτηριστικά και είναι κατάλληλος να ανταποκριθεί στις ευθύνες του εκλεγμένου, τότε φυσικά είναι καλό να τον στηρίξει.\nΔεν υπάρχουν σχόλια για το άρθρο "Έλληνες Υποψήφιοι των Δημοτικών Εκλογών - Αγγελίνα Μαγκλή"


mykonos ticker: Ημερήσιες Προβλέψεις για όλα τα Ζώδια 17/10\n"Χαλάρωση, αισιοδοξία κι ονειροπόληση"\nΊσως είναι η κατάλληλη στιγμή για να επεκτείνεις τις επαγγελματικές δραστηριότητες σου, ακόμη και με πρωτοβουλίες που υπό τις παρούσες συνθήκες δείχνουν πολύ τολμηρές. Παράλληλα, η αντίθεση της Αφροδίτης με τον Ποσειδώνα σε καλεί να φροντίσεις περισσότερο τον εαυτό σου με την χρήση φυσικών σκευασμάτων αλλά κι αν χρειαστεί να επιμεληθείς θεμάτων που αφορούν στα ζώα ή τα φυτά σου.\nΕίναι πολύ πιθανόν να συγκινηθείς από ένα πρόσωπο που θα αγγίξει κάποιες από τις ευαίσθητες χορδές σου αλλά οι συνθήκες να μην επιτρέπουν κάτι περισσότερο για την ώρα. Ακόμη όμως και μια «ασαφής» υπόσχεση για το μέλλον αρκεί να σε κάνει ευτυχή!\nΟ ενεργός Ποσειδώνας μπορεί να προάγει τα ανθρωπιστικά σου ιδεώδη και να σε ωθήσει να συμπαρασταθείς σε κάποιους/ες που έχουν άμεση ανάγκη βοηθείας, είτε εμψυχώνοντας τους/τις, είτε με πιο «απτές» προσφορές. Ωστόσο επειδή είναι βέβαιο ότι ανάμεσά τους υπάρχουν και κάποιοι/ες που σε παραπλανούν, στοχεύοντας στην εκμετάλλευση της καλοσύνης σου, ας είσαι λίγο πιο προσεκτικός/η στις επιλογές σου.\nΖήσε το σήμερα και αξιοποίησε άμεσα τις ευκαιρίες που σου παρουσιάζονται, έχοντας πλήρη συνείδηση ότι τελικά είναι οι «μεγάλες προσδοκίες» που σε παγιδεύουν και σε κρατούν δέσμιο/α προσώπων και καταστάσεων που δεν σου αξίζουν.\nΟι συνθήκες εξυπηρετούν άριστα κάθε πρόθεσή σου να εξωραΐσεις το σπίτι ή το γραφείο σου, διαμορφώνοντας ένα περιβάλλον που δημιουργεί ευεξία και είναι προσφιλές σε σένα αλλά και στην παρέα σου. Παράλληλα όμως, ο Άρης σου συνιστά να είσαι πολύ προσεκτικός/η με την χρήση εύφλεκτων υλικών, αφού η σύνοδός του με τον Δία μπορεί εύκολα να πυροδοτήσει μια φωτιά, σπέρνοντας τον πανικό!\nΗ Σελήνη στον Τοξότη διεγείρει την περιέργειά σου σε τέτοιο βαθμό που εύκολα μπορείς να υποπέσεις σε κάποιο «ολίσθημα». Αν βέβαια είσαι ήδη σε μια σχέση ίσως διαπιστώσεις μια ανάλογη τάση από τον άνθρωπό σου, που μάλλον θα χρειαστεί... επίβλεψη!\nΗ αντίθεση της Αφροδίτης με τον Ποσειδώνα σε καλεί να χαλαρώσεις και να ξεχάσεις οτιδήποτε σε αγχώνει ή σε πιέζει. Κι αν δυσκολεύεσαι να το πράξεις εκεί που βρίσκεσαι, δεν έχεις παρά να «περιπλανηθείς», είτε κοντά στη φύση, είτε σε μέρη που σε βοηθούν να ονειρευτείς. Επιπλέον μπορείς να υπερβείς μια «ενοχλητική» πραγματικότητα, εκφράζοντας τις καλλιτεχνικές ή μεταφυσικές ανησυχίες σου.\nΟ ενεργός Πλούτωνας σε καλεί να βάλεις ένα τέλος στα «ημίμετρα» και να αφοσιωθείς ολόψυχα στο πρόσωπο που αγαπάς και σε συντροφεύει. Κι αν τυχόν σε καταδιώκουν κάποια «υπόλοιπα» από το παρελθόν σου, διάγραψέ τα χωρίς δεύτερη σκέψη!\nΗ σύνοδος του Άρη με τον Δία μπορεί να συμβάλλει σε μια θεαματική αύξηση του εισοδήματός σου, ύστερα από ένα μάλλον ριψοκίνδυνο εγχείρημά σου. Παράλληλα όμως θα πρέπει να είσαι προσεκτικός/η και να μην επιδεικνύεις τον πλούτο ή τα αποκτήματά σου, αφού γύρω σου καιροφυλακτούν ποικίλα «αρπακτικά»! Ακόμη κι αν νιώσεις την ανάγκη να προβείς σε μια φιλανθρωπία, καν' το πολύ διακριτικά.\nΗ Σελήνη στον Τοξότη σου δημιουργεί μια συναισθηματική αστάθεια, ικανή να σε παρασύρει σε μια επιλογή για την οποία σύντομα θα μετανιώσεις. Μπορείς λοιπόν να «παίξεις» όσο θέλεις αλλά, όταν διαπιστώσεις ότι τα πράγματα σοβαρεύουν, κράτα τις αποστάσεις σου.\nΟ Άρης στο ζώδιό σου σε προικίζει με ορμή και δύναμη κι είναι βέβαιο ότι μπορείς να πετύχεις ακόμη κι έναν στόχο που μέχρι χθες φάνταζε απλησίαστος. Το θέμα όμως είναι το κατά πόσον θα μπορέσεις τελικά να εκμεταλλευτείς την επιτυχία σου για λογαριασμό σου, αφού γύρω σου υπάρχουν άτομα αποφασισμένα να την καρπωθούν, στα πλαίσια μιας «συνεργασίας» με παραπλανητικούς ή ασαφείς όρους.\nΟ Ποσειδώνας σε κάνει να ελπίζεις στο θαύμα κι ίσως πραγματικά να το αγγίξεις αν πάψεις να κρίνεις και να συγκρίνεις με βάση την λογική σου. Επειδή στην φάση που βρίσκεσαι τα φαινόμενα απατούν, «άκουσε» την διαίσθησή σου και δεν θα χάσεις!\nΗ ενεργή Αφροδίτη προάγει το αισθητικό σου κριτήριο, δίνοντάς σου το απόλυτο πλεονέκτημα σε θέματα καλλωπισμού ή διακόσμησης. Επιπλέον, σε καλεί να περιποιηθείς το σώμα σου, με την χρήση κυρίως βοτάνων και αφεψημάτων ή φυσικών καλλυντικών κι αν χρειαστεί μην διστάσεις να ξοδέψεις κάτι παραπάνω γι' αυτόν τον σκοπό. Παράλληλα όμως, ο Άρης σου συνιστά να μην ξεχάσεις και την γυμναστική σου!\nΦαίνεται πως ένας κρυφός έρωτας γεννιέται αλλά ακόμη κι αν δεν εκπληρωθεί ποτέ, αξίζει να μπεις σε μια διαδικασία που θα σε «ανεβάσει» ψυχολογικά, ενισχύοντας θετικά τη συνολική σου παρουσία.\nΗ σύνοδος του Άρη με τον Δία μπορεί να πιστοποιήσει την δυναμική μιας συλλογικής δράσης που φέρνει εξόχως θετικά αποτελέσματα. Ωστόσο επειδή «η νίκη έχει πολλούς πατεράδες», ενδέχεται να προκύψουν θέματα, ιδιαίτερα από εκείνους/ες που τα θέλουν όλα δικά τους. Από την δική σου πλευρά λοιπόν, δεν έχεις παρά να παρέμβεις, καταπολεμώντας την αδικία και αποδίδοντας τα εύσημα εκεί που πρέπει.\nΟ «υπερβάλλων ζήλος» σου προς ένα πρόσωπο μπορεί να παρεξηγηθεί ή να δώσει δικαιώματα, οπότε φρόντισε να κρατήσεις τις αποστάσεις σου. Επιπλέον, πρόσεξε μήπως κάποιος/α σου ρίχνει στάχτη στα μάτια για να καλύψει τις... πομπές του/της!\nΗ Σελήνη στο ζώδιό σου σε καλεί να «βγάλεις» τον καλύτερο εαυτό σου και η αλήθεια είναι ότι βρίσκεσαι κοντά σε μια μεγάλη επαγγελματική ή κοινωνική επιτυχία, που όμως θα πρέπει να διαχειριστείς σωστά, ώστε να γίνει το θεμέλιο μιας μελλοντικής ανάπτυξής σου κι όχι απλά ένα «πυροτέχνημα». Παράλληλα, ο ενεργός Ποσειδώνας σου ζητά να καλύψεις και τις καλλιτεχνικές ή μεταφυσικές αναζητήσεις σου.\nΗ αντίθεση της Αφροδίτης με τον Ποσειδώνα είναι εύκολο να σε παρασύρει σε μια «επιλήψιμη» επιλογή προσώπου. Αν μάλιστα πιεις κι ένα ποτηράκι παραπάνω, είναι σχεδόν βέβαιο ότι δεν θα μπορέσεις να αντισταθείς στο «τραγούδι των Σειρήνων»!\nΗ σύνοδος του Άρη με τον Δία προάγει την φιλομάθειά σου κι ίσως είναι η κατάλληλη στιγμή για να πάρεις αποφάσεις σχετικά με τις σπουδές ή την επιμόρφωσή σου. Παράλληλα, φαίνεται να δημιουργούνται οι σωστές προϋποθέσεις για μια ευνοϊκή νομική ρύθμιση. Από την άλλη πλευρά όμως, σε περίπτωση που ταξιδέψεις, φρόντισε τα θέματα πυρασφάλειας κι έχε τον νου σου στους «ραλίστες»!\nΗ αντίθεση της Αφροδίτης με τον Ποσειδώνα αναμένεται να σε μπερδέψει αρκετά, είτε δημιουργώντας μια κρίση εμπιστοσύνης στη σχέση σου, είτε παραπλανώντας σε σχετικά με το ποιόν και τις πραγματικές προθέσεις ενός ατόμου που σε ενδιαφέρει.\nΟι συνθήκες ευνοούν τις οικονομικές σου επιδιώξεις, ίσως μάλιστα θα πρέπει να επιδείξεις μεγαλύτερο... θράσος στις απαιτήσεις σου, αφού η σύνοδος του Άρη με τον Δία μπορεί να συμβάλλει σε μια εντυπωσιακή επιτυχία. Παράλληλα όμως θα πρέπει να συνηθίσεις στην ιδέα ότι τα υλικά αγαθά δεν θα σου φέρουν την ευτυχία, παρά μόνον στην περίπτωση που αρχίσεις να τα μοιράζεσαι ή να τα προσφέρεις.\nΗ Σελήνη στον Τοξότη διευρύνει τον κοινωνικό σου κύκλο, φέρνοντάς σε κοντά και σε ένα πρόσωπο που ενδιαφέρεται εμφανώς για σένα! Το ποια θα είναι όμως η εξέλιξη αυτής της υπόθεσης εξαρτάται κυρίως από σένα και τις δεσμεύσεις σου.\nΠολλά πράγματα εξελίσσονται θετικότερα στην ζωή σου, όταν κινείσαι με βάση την διαίσθηση κι όχι την λογική σου κι ίσως σήμερα έχεις μια καλή ευκαιρία να το πιστοποιήσεις! Επιπλέον, η αντίθεση της Αφροδίτης με τον Ποσειδώνα μπορεί να συμβάλλει στην εκπλήρωση ενός ονείρου ή μιας ευχής σου, που ακόμη κι αν για κάποιους άλλους «δεν λέει πολλά», για σένα δεν παύει να έχει μεγάλη αξία.\nΗ Αφροδίτη σε καλεί όχι μόνον να ονειρευτείς το καλύτερο για σένα αλλά και να το υλοποιήσεις άμεσα. Ακόμη κι αν αντικειμενικά υπάρχουν κάποια «ψεγάδια» στην σχέση σου, η αγάπη και η εμπιστοσύνη μπορούν να τα εξαφανίσουν ως διά μαγείας!\nΑναρτήθηκε από aisso στις 10:42:00 μ.μ.


VASSIŁINA: Προσωπικά θυμώνω πολύ όταν ακούω κάποιον να μου λέει «για Ελλάδα καλός είναι» | CultureNow.gr\nΑρχική Σελίδα » Συνεντεύξεις » VASSIŁINA: Προσωπικά θυμώνω πολύ όταν ακούω κάποιον να μου λέει «για Ελλάδα καλός είναι»\nVASSIŁINA: Προσωπικά θυμώνω πολύ όταν ακούω κάποιον να μου λέει «για Ελλάδα καλός είναι»\nΙΟΛΗ ΜΠΕΗ / 04-02-2022 / 14:01\nΜιλήσαμε με την VASSIŁINA για το νέο της άλμπουμ με τίτλο “Fragments”, την dance σκηνή και την έμπνευση που προσφέρει η καθημερινότητα.\nΤα 11 κοµµάτια του νέου album της VASSIŁINA με τίτλο, Fragments, έχουν την µορφή εξοµολόγησης και, σε αντίθεση µε την εντύπωση που ίσως προκαλεί η ακρόασή τους, ελάχιστα από αυτά έχουν ερωτικό περιεχόµενο. Η βασική θεµατική των τραγουδιών είναι το ανθρώπινο σώµα και οι τρόποι µε τους οποίους τα όριά του µπορούν να παραβιαστούν, οδηγώντας σε αποσύνδεση από αυτό. Η αφήγηση στο Fragments είναι κυκλική. Η σωµατοποίηση του κενού, οι ψυχοσωματικές επιπτώσεις της καραντίνας, η αντικειµενοποίηση του σώµατος από τρίτους, η αναζήτηση του εαυτού και οι εμπειρίες του σώµατος είναι µμερικά από τα θραύσματα που συνθέτουν το σύνολο του Fragments.\n-Στο νέο σου άλμπουμ, το οποίο κυκλοφορεί από την Inner Ear, επέλεξες να δώσεις τον τίτλο Fragments. Θα ήθελες να μοιραστείς μαζί μας, το πως προέκυψε αυτή η ονομασία;\nΤο Fragments αποτελείται από μικρές ιστορίες – θραύσματα των τελευταίων 3 χρόνων της ζωής μου. Περιγράφει το ταξίδι αναζήτησης του εαυτού μου, των ορίων μου και την δική μου διαδικασία συμφιλίωσης με τραύματα του παρελθόντος. Το όνομα Fragments επομένως ήρθε τόσο φυσικά στην σκέψη μου. Δεν θα μπορούσα να περιγράψω με άλλη λέξη τον δίσκο μου αυτό.\n-Οι πρώτες παρουσιάσεις του άλμπουμ σου έγιναν σε μορφή μουσικής performance και φιλοξενήθηκαν στην Αγγλικανική Εκκλησία του Αγίου Παύλου στην Αθήνα και στο Albany Theatre στο Λονδίνο. Μίλησε μας για αυτές σου τις εμπειρίες.\nΤα δυο αυτά performances αποτελούν αναπόσπαστο κομμάτι του Fragments. Είναι η αρχή του ταξιδιού αυτού. Πριν ακόμα πάρει δηλαδή την τελική του μορφή ο δίσκος, κάποια κομμάτια δημιουργήθηκαν στα πλαίσια του performance που παρουσιάσαμε με την τότε live band μου στην Αγγλικανική Εκκλησία.\nΜια εμπειρία μαγική για εμάς που δεν θα την ξεχάσω ποτέ, καθώς ήταν πρώτη στάση της πρώτης μου περιοδείας και αποτέλεσε ορόσημο για το πως επιθυμώ να παρουσιάζω την δουλειά μου on stage.\nΣτο Albany Theatre στο Λονδίνο, παρουσιάσαμε μια διαφορετική εκδοχή του Fragments. Λιγάκι πιο art pop και όχι τόσο dark electronic όσο αυτή στην Αγγλικανική. Ο Δίσκος λοιπόν αυτός περιέχει θραύσματα και των δυο αυτών παρουσιάσεων αλλά και θραύσματα και ιστορίες που ακολούθησαν μετά.\n-Τι σε ιντριγκάρει στην dance σκηνή;\nΟ παλμός, τα subcultures που γεννά και η ελευθερία του να χάνεσαι μέσα στην μουσική.\n-Έχοντας ζήσει για χρόνια στο εξωτερικό, θα έλεγες ότι η Ελλάδα υστερεί έναντι της Αγγλίας σε ευκαιρίες για νέες και νέους μουσικούς;\nΑυτό που θεωρώ πως λείπει, είναι η εμπιστοσύνη σε κάτι καινούργιο καθώς και η στήριξη φυσικά μιας και δυστυχώς ο πολιτισμός δύσκολα αντιμετωπίζεται ως κάτι κρατικά κερδοφόρο. Δυστυχώς ακόμα επικρατεί η εντύπωση από πολλούς ότι το επάγγελμα μας είναι «χόμπι» άρα και συνεχίζεται να υποβαθμίζεται η αξία του αδίκως. Προσωπικά, θυμώνω πολύ όταν ακούω κάποιον να μου λέει «αυτός ο ήχος είναι δύσκολος για Ελλάδα» ή «το ξενόγλωσσο δεν περνάει» ή «για Ελλάδα…καλός είναι». Τι θα πει αυτό; Δεν καταλαβαίνω γιατί υποβιβάζουμε τόσο πολύ την νοημοσύνη και το επίπεδο των ακροατών ή και των ίδιων μας των μουσικών. Καταρχάς, το κοινό θα πρέπει να μπορεί να ακούσει τα πάντα και ύστερα να επιλέξει. Επιπλέον χρειάζεται λίγο περισσότερη προωθητική στήριξη για να μπορέσει ο κόσμος να γνωρίσει και νέα είδη μουσικής.\nΠως γίνεται για παράδειγμα οι περισσότεροι να γνωρίζουν τους Radiohead, την Bjork ή και σε πιο commercial επίπεδο την Βillie Eilish, Florence and The Machine, Tame Impala, Arctic Monkeys κ.α; Αλλά τα αντίστοιχα εγχώρια μουσικά acts/artists που κυμαίνονται στο ίδιο genre (και πιστέψτε με υπάρχουν πολλά acts «επιπέδου εξωτερικού») θεωρούνται δύσκολα για το ελληνικό κοινό; Η δική μου μουσική στην Αγγλία πχ ανήκει στα πλαίσια της Pop ενώ εδώ θεωρείται άγνωστη πειραματική και σκοτεινή.\nΑυτό που σίγουρα πιστεύω πάντως είναι πως σε καμία περίπτωση η χώρα μας, δεν υστερεί σε νέο ήχο και μουσικό επίπεδο και αν κάτι μου έμαθε η Αθήνα είναι ότι υπάρχει εκεί έξω κοινό που θέλει πραγματικά να ακούσει και να στηρίξει νέους καλλιτέχνες\n-Την περίοδο της καραντίνας βρισκόσουν στο Λονδίνο. Πως επηρέασε αυτή η πρωτόγνωρη συνθήκη τον καλλιτεχνικό σου οίστρο;\nΑν εξαιρέσεις το «Bad Omen» το οποίο και έγραψα κατά τη διάρκεια του πρώτου lockdown και αναφέρεται στις ψυχοσωματικές επιπτώσεις του. Η πρώτη περίοδος της καραντίνας, η οποία και με βρήκε στο Λονδίνο δεν θα την χαρακτήριζα ιδιαίτερα δημιουργική. Αντιθέτως, ένιωθα πολύ μπλοκαρισμένη δημιουργικά και αρκετά μουδιασμένη. Βίωνα όπως και ο περισσότερος κόσμος ένα μικρό πένθος. Αυτός ήταν δηλαδή και ο λόγος που αποφάσισα να επιστρέψω στην Ελλάδα. Σιγά σιγά άρχισα να πατάω όμως στα πόδια μου, να ξαναγράφω και να είμαι δημιουργική. Σίγουρα με βοήθησε πολύ να βγω από όλο αυτό η ολοκλήρωση και η κυκλοφορία του δίσκου μου.\n-Στην καθημερινή σου ζωή, τι σε εμπνέει;\nΣυνήθως γράφω για το προσωπικό μου βίωμα, για τον έρωτα, την μελαγχολία, τον πόνο, την μοναξιά αλλά και για το πως συγκεκριμένες καταστάσεις αλληλεπιδρούν με το σώμα μου. Για εμένα το να δημιουργώ λειτουργεί πάντα λυτρωτικά και ψυχοθεραπευτικά. Παρόλα αυτά, είναι αλήθεια ότι η έμπνευση σε επιλέγει αυτή και όχι εσύ. Κάθε στιγμή δεν είναι η ίδια, επομένως πράγματα αναπάντεχα απλά μπορεί να ανοίξουν την πόρτα της έμπνευσης εκεί που δεν το περιμένεις.\nFragments: Νέο άλμπουμ από την Vassilina


Tourism Lobby: Καλή η Four Seasons, αλλά θα μείνουμε εκεί;\nΕνδιαφέρον. Μέχρι πρότινος τους “κυνηγάγαμε” εμείς, με απανωτά πέρα-δώθε κυβερνητικών αξιωματούχων και πολιτικών, στα μέρη τους, τελευταία άρχισαν να έρχονται οι ίδιοι εδώ και να κάνουν συναντήσεις υψηλού επιπέδου. Από τις οποίες δεν βγαίνουν οι γνωστές αόριστες δηλώσεις στις οποίες προσπαθούν να…\n…προσδώσουν βαρύτητα και ουσία τα διάφορα media, αλλά κάπως πιο συγκεκριμένες πληροφορίες.\nΗ επίσκεψη στην Ελλάδα του πρίγκιπα της Σαουδικής Αραβίας Αλ Γουαλίντ Μπιν Ταλάλ Μπιν Αμντουλαζίζ Αλ Σαούντ και η συνάντησή του με τον πρωθυπουργό στο Μαξίμου, είναι ίσως από τις πιο ουσιαστικές επισκέψεις που είχαμε το τελευταίο διάστημα.\nΟι πληροφορίες που κυκλοφορούν από χθες, για ενδιαφέρον της Four Seasons - που ουσιαστικά ελέγχει η βασιλική οικογένεια της Σ. Αραβίας - να αναλάβει το management των ξενοδοχειακών μονάδων στον Αστέρα Βουλιαγμένης καθώς και το ενδιαφέρον τους και για το Grand Resort στο Λαγονήσι - το οποίο παραμένει στην ιδιοκτησία του δημοσίου, αφού είναι εκμισθωμένο - αναφέρονται σίγουρα σε μία ενθαρρυντική εξέλιξη.\nΒεβαίως, από την άλλη πλευρά, το βασικό ερώτημα ή και προσδοκία, αν θέλετε, παραμένει: Σε αυτά θα εξαντληθεί το επενδυτικό ενδιαφέρον των Αράβων;\nΈχουμε ξαναγράψει για την επενδυτική τους λογική. Θέλουν απευθείας συμφωνίες και μάλιστα με ειδικούς όρους και προυποθέσεις, αποφεύγουν γενικά τους μεγάλους διαγωνισμούς και προτιμούν να συνδιαλέγονται με όσο το δυνατόν λιγότερα επίσημα πρόσωπα.\nΟι δικές μας πληροφορίες αναφέρουν ότι αυτήν τη φορά, η Σαουδαραβική πλευρά, έχει και πιο μεγαλεπήβολες επενδυτικές βλέψεις για τη χώρα μας. Όπως προαναφέραμε, όμως, υπάρχουν προυποθέσεις και συγκεκριμένα αιτήματα.\nΜε αυτά ως δεδομένα, προς το παρόν, περιμένουμε το επόμενο βήμα…


Με τις πρέπουσες τιμές πραγματοποιήθηκαν οι εκδηλώσεις μνήμης για τα θύματα από το ναζισμό, σε ΤΖΑΛΑΛΙ και Πέντε Πηγάδια.\n27 Ιουλίου, 2015 Τα σχόλια είναι ανενεργά\nΔύο εκδηλώσεις για τη μνήμη εκείνων που χάθηκαν από τη μανία των ναζιστικών στρατευμάτων πραγματοποιήθηκαν με τις πρέπουσες τιμές το περασμένο Σαββατοκύριακο στον Δήμο Ζηρού. Η πρώτη έγινε το Σάββατο 25 Ιουλίου στο μνημείο ΤΖΑΛΑΛΙ και η δεύτερη την Κυριακή 26 Ιουλίου στην περιοχή Πέντε Πηγάδια της Τοπικής Κοινότητας Κλεισούρας αντίστοιχα, όπου εψάλλει επιμνημόσυνη δέηση και έγινε κατάθεση στεφάνων.\nΜε σύμπνοια, ομόνοια και με αλληλεγγύη για τους πιο αδύναμους καλούμαστε σήμερα, τιμώντας τα θύματα που προκάλεσε ο ναζισμός, να σταθούμε όλοι μαζί απέναντι στις μεγάλες δυσκολίες της δικής μας εποχής, προκειμένου να τις αντιμετωπίσουμε και να τις ξεπεράσουμε με τις λιγότερες δυνατές συνέπειες».\nΤις εκδηλώσεις τίμησαν με την παρουσία τους ο Βουλευτής Ν. Πρέβεζας κ. Κώστας Μπάρκας, ο αντιδήμαρχος Δήμου Ζηρού κ. Παπαβασιλείου Βασίλειος, οι δημοτικοί σύμβουλοι κ.κ. Ζάβαλης Βασίλειος και Γιολδάσης Απόστολος, ο περιφερειακός σύμβουλος κ. Γούσης Χρήστος, οι πρόεδροι των Δημοτικών και Τοπικών Κοινοτήτων Ανωγείου κ. Δήμος Δημητρίου, Παναγιάς κ. Λαϊνάς Βασίλειος, Κλεισούρας κ. Τόλης Κωνσταντίνος, εκπρόσωποι των σωμάτων ασφαλείας και κομμάτων, ο εκπρόσωπος του συνδέσμου αγωνιστών Εθνικής Αντίστασης (ΕΟΕΑ –ΕΔΕΣ) Ν. Πρέβεζας κ. Καραβίδας Δημήτριος, ο αντισμήναρχος της 131 Σμηναρχίας Μάχης Ακτίου κ. Βέργος Θεόδωρος, άλλοι επίσημοι και αρκετός κόσμος, ενώ παρών στην εκδήλωση στα Πέντε Πηγάδια ήταν και ο μοναδικός επιζών κ. Αναγνώστου Χρήστος.\nΠροηγούμενο:ΟΡΘΗ ΕΠΑΝΑΛΗΨΗ -Ανοικτός δημόσιος ηλεκτρονικός μειοδοτικός διαγωνισμός για την «ΠΡΟΜΗΘΕΙΑ ΚΑΥΣΙΜΩΝ ΚΑΙ ΛΙΠΑΝΤΙΚΩΝ» ΤΟΥ ΔΗΜΟΥ ΖΗΡΟΥ και των ΝΠΔΔ για τα οικ. έτη 2016-2019\nΕπόμενο:Διακήρυξη Ανοικτού Διαγωνισμού Προμήθειας «Ηλεκτρονική Υδροληψία Άρδευσης με Χρήση Επαναφορτιζόμενης Κάρτας για Εξοικονόμηση Αρδευτικού Νερού»


Τα θεμέλια είναι πολύ γερά! - Ποδόσφαιρο - gavros.gr\nΠέμπτη, 13 Αυγούστου 2020 - 01:02\nΟ τίτλος τα εξηγεί όλα! Όλα, όμως! Τα θεμέλια στον Ολυμπιακό είναι γερά. Πολύ γερά. Και υπάρχουν γερές βάσεις και για το σήμερα. Και για το αύριο. Και για το παρόν, αλλά και για το μέλλον.\nΣτην ομάδα, λοιπόν, τρέχουν τον σχεδιασμό για την επόμενη σεζόν και οι συνθήκες είναι ιδιαίτερες και πρωτόγνωρες. Άλλωστε, η... προηγούμενη χρονιά τελείωσε στις 6 Αυγούστου και η επόμενη αρχίζει σε μερικές μέρες από τώρα. Κοινώς, ο σχεδιασμός πρέπει να «τρέξει» ακόμη περισσότερο και από τις προηγούμενες φορές. Όμως, ήδη έχει γίνει μία προεργασία.\nΣτον Ολυμπιακό σχεδιάζουν την επόμενη μέρα με βάση τα «θέλω» του Πέδρο Μαρτίνς. Και όταν προκύπτουν αποχωρήσεις, όπως εκείνη του Ομάρ Ελαμπντελαουί και εκείνη του Κώστα Τσιμίκα, τότε θα πρέπει να καλύπτουν και αυτά τα κενά. Οι «ερυθρόλευκοι» είναι προετοιμασμένοι για παν ενδεχόμενο. Όπως είναι προετοιμασμένοι και για το ενδεχόμενο που δεν εξελίσσονταν ιδανικά τα πράγματα με τον Ελαμπντελαουί ή με το ενδεχόμενο που προέκυπτε τόσο μεγάλη πρόταση για τον Τσιμίκα.\nΟ προγραμματισμός του Ολυμπιακού συνεχίζει και «τρέχει». Και καθημερινά υπάρχουν διαπραγματεύσεις με αρκετούς ποδοσφαιριστές, με στόχο να κλείσουν το συντομότερο δυνατό. Είναι κάτι που θέλει πολύ και ο Πέδρο Μαρτίνς. Προτεραιότητα, πάντως, και είναι λογικό, είναι να καλυφθούν τα κενά που δημιουργήθηκαν στα δύο άκρα της άμυνας. Και δεν υπάρχει λόγος... ανησυχίας. Που δεν υπάρχει, βέβαια, απλώς το καταγράφουμε. Τα θεμέλια στην ομάδα είναι πολύ γερά, για το παρόν και για το μέλλον.\nΑν υπάρχει κάποιος που μπορεί…\n… είναι ο Ολυμπιακός. Το παλεύει για Ραφίνια, δύσκολη περίπτωση, αλλά παραμένει προτεραιότητα!\nΣτο μεταξύ… βουίζει η Βραζιλία\nΣτην πατρίδα του Ραφίνια το θεωρούν… δεδομένο, ότι θα πιάσει λιμάνι!\nΤο μήνυμα του πρώην εξτρέμ του Θρύλου\nΣτον Άρη συνεχίζει ο πρώην φορ του Ολυμπιακού


«Έχουν χρεοκοπήσει, ας το παραδεχτούν» | αἰέν ἀριστεύειν\n← ΤΟP 25 των πολιτικών ψευδών: Το τι έχουμε ακούσει, δεν λέγεται…\nΤΡΑΠΕΖΙΚΗ ΔΗΜΟΚΡΑΤΙΑ →\n«Έχουν χρεοκοπήσει, ας το παραδεχτούν»\nΑυτό μας καλεί να κάνουμε το περιοδικό Economist, αναφερόμενο τόσο στη χώρα μας όσο και στη Ιρλανδία και την Πορτογαλία. Δηλαδή καλεί όλους μας να το παραδεχτούμε ότι έχουμε πτωχεύσει, ώστε να πάψουμε να στρουθοκαμηλίζουμε και να αντιμετωπίσουμε επιτέλους την πραγματικότητα.\nΕίναι ίσως αυτό που προσπαθεί να κάνει ο κ. Λοβέρδος και άλλα στελέχη του ΠΑΣΟΚ, τα οποία έχουν βγει ως προπαγανδιστική εμπροσθοφυλακή για να ετοιμάσουν το έδαφος προκειμένου να σκάσει το μεγάλο μαντάτο. Βέβαια για τους γνωρίζοντες απλή αριθμητική είναι πασίδηλο από πολύ καιρό ότι το χρέος δεν βγαίνει και ότι θα πρέπει να γίνει και επίσημα η παραδοχή της χρεοκοπίας, προχωρώντας άμεσα είτε σε άμεση χρεοκοπία είτε σε αναδιάρθρωση. Μια ματιά μόνο στην ψηφοφορία που γίνεται σ’ αυτό εδώ το blog, θα σας πείσει. Το θέμα είναι ποιος θα πει το «Δυστυχώς Επτωχεύσαμε». Βλέπετε ότι πολιτικά αναστήματα σαν του Τρικούπη δεν υπάρχουν σήμερα. Το μεγάλο πρόβλημα της χώρας είναι ότι έχουμε ψοφοδεή πολιτική ελίτ, η οποία από την εξουσιομανία της, έχει θεοποιήσει το πολιτικό κόστος και αρνείται να παραδεχτεί ακόμα και την πραγματικότητα που βιώνουν κάθε μέρα εκατομμύρια Έλληνες.\n«Η Ελλάδα θα πρέπει να σταματήσει να προσποιείται ότι μπορεί να αντέξει το τρέχον δανειακό βάρος και να ασκήσει πιέσεις για αναδιάρθρωση», συνεχίζει ο Economist. Μάλιστα ρίχνει το μεγάλο φταίξιμο για τη χρεοκοπία της χώρας μας στην ΕΕ, οι ηγήτορες της οποίας (βλέπε Μέρκελ κ.λ.π.), με τις εμμονές του για μείωση των ελλειμμάτων σκοτώνουν την ανάπτυξη και κάνουν αδύνατη την αποπληρωμή των χρεών.\nΜάλιστα ο Economist, χαρακτηρίζει ως «σαχλαμάρα και αποτυχία» την τελευταία Σύνοδο Κορυφής της 25-3-2011 και θεωρεί ότι το εμπόδιο δεν είναι τεχνικό αλλά πολιτικό, καθόσον τα κράτη που ηγούνται της ΕΕ και η ΕΚΤ είναι αντίθετα στην αναδιάρθρωση του χρέους, η οποία για τον Economist είναι επιβεβλημένη.


Στο «Posidonio» η Βανδή!\n11/07/2012, 10:42 1\nΠρος παραλία μεριά αποφάσισε να κατέβει για ακόμα μια φορά η Δέσποινα Βανδή καθώς οι πληροφορίες την θέλουν αρχές Σεπτεμβρίου να ξεκινά τις εμφανίσεις της στο νυχτερινό κέντρο Posidonio.\nΜαζί με την τραγουδίστρια θα εμφανίζονται ακόμα ο Αντύπας αλλά και το αγαπημένο group της νεολαίας Vegas.\n«Θεωρώ πως αυτό το σχήμα θα έχει πολύ ενδιαφέρον. Ο δίσκος της Δέσποινας «Άλλαξα» πάει... σφαίρα, ο Αντύπας έχει επανέλθει και πάλι δριμύτερος στην νυχτερινή Αθήνα και οι Vegas αποτελούν ένα από τα πιο αγαπημένα group της νεολαίας και όχι μόνο», λέει άνθρωπος που γνωρίζει καλά την νυχτερινή διασκέδαση.\nΩστόσο και μέχρι να επιβεβαιωθούν αυτές οι πληροφορίες η Δέσποινα αναμένεται να εμφανιστεί σε αρκετές πόλεις της Ελλάδας λίγο πριν αναχωρήσει με την οικογένεια της για διακοπές προκειμένου να είναι και πάλι έτοιμη και ξεκούραστη ώτσε τον Σεπτέμβριο να δώσει τον καλύτερο της εαυτό πάνω στην πίστα, με το κοινό να την αποθεώνει για ακόμα μια φορά.


Αναστάτωση: Ψηφίστε Τσίπρα, λέει, με μπικίνι, η υπεύθυνη επικοινωνίας της Λίστας Τσίπρα - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Αναστάτωση: Ψηφίστε Τσίπρα, λέει, με μπικίνι, η υπεύθυνη επικοινωνίας της Λίστας Τσίπρα\nΑναστάτωση: Ψηφίστε Τσίπρα, λέει, με μπικίνι, η υπεύθυνη επικοινωνίας της Λίστας Τσίπρα\nΜια φωτογραφία τραβηγμένη το καλοκαίρι του 2012, όπου η δημοσιογράφος Paola Bacchiddu φοράει ένα μαγιό, χαμογελάει και γράφει στη λεζάντα: «Γεια. Άρχισε η καμπάνια και θα χρησιμοποιήσω κάθε μέσο. Ψηφίστε Τσίπρα για την Εναλλακτική Ευρώπη», αναστατώνει την Ιταλία.\nΗ νεαρή Ιταλίδα είναι υπεύθυνη επικοινωνίας της "Λίστας Τσίπρα" που στηρίζει την υποψηφιότητα του προέδρου του ΣΥΡΙΖΑ για την διαδοχή του Ζοζέ Μανουέλ Μπαρόζο στην Κομισιόν στην Ιταλία.\nΗ εν λόγω φωτογραφία βρίσκεται στο προφίλ της Bacchiddu στο Facebook. Αρκετοί χρήστες αντέδρασαν, άλλοι εντυπωσιάστηκαν, ενώ η φωτογραφία έκανε τον "γύρο" των κοινωνικών δικτύων.\nΒασικό ρόλο για τη "Λίστα Τσίπρα" διαδραματίζει η δημοσιογράφος και συγγραφέας Μπάρμπαρα Σπινέλι, που υπήρξε από τους ιδρυτές της "Ρεπούμπλικα" και εργάστηκε για χρόνια στην "Κοριέρε ντέλα Σέρα" και τη "Στάμπα". Είναι κόρη του "πατέρα" της ενωμένης Ευρώπης, ευρωβουλευτή Αλτιέρο Σπινέλι.\nΣημείο αναφοράς για τη "Λίστα Τσίπρα" είναι και ο συγγραφέας Αντρέα Καμιλέρι. Ένθερμος υποστηρικτής είναι και ο Μάρκο Ρεβέλι, καθηγητής Πολιτικής Επιστήμης ενώ υπήρξε και αρθρογράφος στην αριστερή εφημερίδα "Ιλ Μανιφέστο".


ORPHEAS: Απόφαση βόμβα του ΣτΕ!\nΠοιός στη χάρη μου!\nΚατά δημοσιογραφικές, (άρα αμάχητες), πληροφορίες αναμένεται απόφαση του ΣτΕ, με την οποία θα εντέλλεται η επαναφορά των συντάξεων στα προ του 2012 επίπεδα. Καθ’ όσον οι μνημονιακές περικοπές, (Ν 4093/12), κρίνονται αντισυνταγματικές. Διευκρινίζεται μάλιστα πως όσοι έχουν προσφύγει θα πάρουν κι αναδρομικά, ενώ όσοι όχι, απλά οι συντάξεις τους θα αυξηθούν από της έκδοσης της απόφασης και μετά. Χαράς ευαγγέλια!\nΕπειδή -ο βλαξ!- δεν έκανα προσφυγή και, κατά συνέπειαν, δεν συμπεριλαμβάνομαι μεταξύ των τυχερών της «ομάδος των 15», των προνοητικών δηλαδή, από Δευτέρας προσανατολίζομαι στις εξής ενέργειες:\n- Να δω, μέσω εργατολόγων δικηγόρων, (π.χ. γραφεία κ.κ.κ. Κατρούγκαλου, Μητρόπουλου, Ρωμανιά, ή άλλου τινός), αν μπορώ να προσφύγω τώρα γιά να επωφεληθώ κι εγώ από την αναδρομικότητα της απόφασης.\n- Να απευθυνθώ σε Γραφείο Συμβούλων Επενδύσεων, προκειμένου να εξετάσω τη συμφερότερη προοπτική επένδυσης του αιφνιδίως προκύπτοντος… πλούτου.\nΈτσι ώστε, μόλις βγει και η απόφαση που θα καθορίζει το από πού θα βρεθούν τα λεφτά γιά την υλοποίηση της προηγούμενης… αναστηλωτικής των συντάξεων απόφασης, να είμαι έτοιμος! Πριν με προλάβουν άλλοι και μου αρπάξουν τα… φιλέτα!\nΠίσω στα παλιά 1 Μαΐου 2015 - 12:30 μ.μ.\nΕγώ έχω πάρει ένα σφουγγαράκι που το βρέχεις και μετράς\nORPHEAS 1 Μαΐου 2015 - 5:35 μ.μ.\nΜπα! Και σε κατοστάρικα να τα μετράς, κακομοίρη μου, σε τρεις μήνες σε βλέπω μ' αγκύλωση στο δάκτυλο. Πιό καλά πάρε αυτή τη μικρή συσκευή των Τραπεζών. Ντρρρρρρρρ...και σ' ένα τεταρτάκι... έτοιμος! Θα ξέρεις πόσα ακριβώς έχεις.


Διατηρώ τη γονιμότητα μου - Institute of Life\nHome Εσείς Είμαι Άνδρας Διατηρώ τη γονιμότητα μου\nΔιατηρώ τη γονιμότητά μου Η γονιμότητα και η διατήρηση της δεν είναι ένα θέμα που αγγίζει μόνο τις γυναίκες. Σήμερα μάλιστα εκτιμάται ότι το 50% των περιπτώσεων υπογονιμότητας οφείλεται, τουλάχιστον εν μέρει, και στον άντρα σύντροφο.\nΗ ανάγκη χρονικής παράτασης της γονιμότητας του άνδρα λόγω της αναβολής απόκτησης τέκνου (οικονομικοί, κοινωνικοί λόγοι) καθώς και λοιποί ιατρικοί λόγοι (π.χ κακοήθεια, κιρσοκήλη, ενδοκρινολογικές διαταραχές) καθιστούν αναγκαία την κρυοσυντήρηση ͘του σπέρματος. Μια διαδικασία δηλαδή αποθήκευσης του σπέρματος σε ειδικούς κάδους κρυοσυντήρησης υγρού αζώτου που εξασφαλίζει τη μετέπειτα χρησιμοποίησή του για επιτυχή γονιμοποίηση.\nΗ υαλοποίηση ως καινοτόμος μέθοδος κρυοσυντήρησης σπερματοζωαρίων\nΗ κρυοσυντήρηση αποτελεί µια νέα καινοτόμο µέθοδο κρυοσυντήρησης δειγµάτων µε εξαιρετικά χαµηλό αριθµό σπερµατοζωαρίων xρησιµοποιώντας την τεχνική της υαλοποίησης. Η µέθοδος αυτή προσφέρει:\nΒέλτιστη διατήρηση της ανδρικής γονιµότητας\nΕλάχιστη απώλεια σπερµατοζωαρίων κατόπιν απόψυξης\nΜείωση της ανάγκης για επεµβατικές χειρουργικές διαδικασίες\nΚάθε σπερµατοζωάριο συλλέγεται µεµονωµένα µε µικροχειρισµούς και τοποθετείται στην ειδική πλατφόρµα µε κρυοπροστατευτικό υλικό. Σε αντίθεση µε τις ήδη υπάρχουσες τεχνικές κρυοσυντήρησης, η υαλοποίηση εγγυάται πλήρη ανάκτηση του αριθµού και της κίνησης των σπερµατοζωαρίων που κρυοσυντηρήθηκαν.\nΣυµβάλλει στην αποφυγή πολλαπλών χειρουργικών επεµβάσεων όπως η βιοψία όρχεος (TESE /microTESE) και στην διατήρηση της γονιµότητας.\nΗ µέθοδος απευθύνεται σε ολιγοσπερµικούς ασθενείς και σε όσους υπόκεινται σε βιοψία όρχεων.


Πέππα - Σετ Σχολείο & Σχολικό Λεωφορείο | Giochi Preziosi\nΠέππα - Σετ Σχολείο & Σχολικό Λεωφορείο\nΏρα για μάθημα στο Σχολείο της Πέππα!\nΤο Σχολικό έχει ανοιγόμενη οροφή και ενσωματωμένη φιγούρα της Κυρίας Κουνέλη στη θέση του οδηγού (η φιγούρα δεν αφαιρείται). Διαθέτει 2 επιπλέον θέσεις για τις φιγούρες. Με κινούμενες ρόδες και ανοιγόμενη οροφή. Περιέχονται ακόμα θρανίο & παγκάκι για το χώρο του Σχολείου.


Eva eats the apple : Christmas Shopping | Make up haul\nChristmas Shopping | Make up haul\nΓεια σας !! Τι κάνετε??? Καλά Χριστούγεννα εύχομαι σε όλους σας !! Ελπίζω να περάσατε αυτές τις μέρες με χαρά με πρόσωπα που μόνο σας δίνουν χαρά. Προσωπικά πέρασα τα Χριστούγεννα με την οικογένεια μου και πραγματικά το χάρηκα όσο δεν πάει. Όμως έκανα και κάποια ψώνια και θέλω να τα μοιραστώ μαζί σας.\nΦυσικά πήγα στα Hondos Center της Ομόνοιας γιατί ήθελα και εγώ να δοκιμάσω κάτι από την εταιρία Smashbox ( Μalibu Berry Pallete) που ήρθε πριν λίγο καιρό στην Ελλάδα . Πραγματικά ήθελα να αγοράσω το πολύ γνωστό primer της εταιρίας αλλά πραγματικά με ξετρέλαναν όλα τα προϊόντα και έτσι ενέδωσε αυτή τη φανταστική παλέτα με ρουζ.\nΠραγματικά αγάπησα τις αποχρώσεις. Πείτε μου στα σχόλια αν θέλετε να σας κάνω review για τη συγκεκριμένη παλέτα !!\nΕπίσης ήθελα εδώ και πολύ καιρό ήθελα και άλλη μια εταιρία που ήρθε στην Ελλάδα και είναι η Make up Revolution ( Ultra Contour Pallete) . Έτσι έπρεπε οπωσδήποτε να δοκιμάσω και από αυτή την εταιρία και έχω πραγματικά ενθουσιαστεί με το πόσο βουτηρένια και έντονης απόδοσης είναι . Απλά την έχω δοκιμάσει μια φορά και δεν έχω ακόμα ολοκληρωμένη άποψη να σας πω. Αν θέλετε όμως review θα χαρώ να το κάνω !!!\nΑυτό ήταν ένα mini make up haul για τις γιορτές . Ελπίζω να σας άρεσε και πείτε μου στα σχόλια αν θέλετε να σας μιλήσω αναλυτικά για τα συγκεκριμένα προϊόντα . Μην ξεχνάτε οτι μπορείτε να με βρείτε σε Facebook, Instagram και Snapchat όλα Eva eats the apple. Επίσης να γίνετε μέλη του blog για να μεγαλώσει η παρέα μας και για να με κάνετε πολύ χαρούμενη. Καλές γιορτές εύχομαι σε όλους !!!\nΑναρτήθηκε από Eva eats the apple στις 3:14 π.μ.\nkaterina wonka 17 Απριλίου 2017 - 8:03 π.μ.\nη παλετα smashbox φαινετε καταπληκτικη!!\nσυνεχισε την καλη δουλεια <3\nEva eats the apple 2 Ιουλίου 2017 - 8:08 π.μ.\nσε ευχαριστω πολύ αν και πολύ καθηεστεριμενα :P


DailyPharmaNews.gr Για την υπόθεση της Novartis κατέθεσε στην Εισαγγελία του Αρείου Πάγου ο Ανδρ. Λυκουρέντζος\nΓια την υπόθεση της Novartis κατέθεσε στην Εισαγγελία του Αρείου Πάγου ο Ανδρ. Λυκουρέντζος\nΣτον αντεισαγγελέα του Αρείου Πάγου, Λάμπρο Σοφουλάκη, ο οποίος ερευνά τους δικονομικούς χειρισμούς που έγιναν στην υπόθεση της Novartis, κατέθεσε σήμερα με την ιδιότητα του μάρτυρα ο πρώην υπουργός Ανδρέας Λυκουρέντζος. Κατά τη διάρκεια της κατάθεσής του δεν αναφέρθηκε σε πολιτικά πρόσωπα.\nΜετά το πέρας της κατάθεσής του, ο κ. Λυκουρέντζος δήλωσε: «Μέχρι σήμερα δεν γνωρίζω για ποιο λόγο ενεπλάκη το όνομά μου σε αυτήν τη σκοτεινή υπόθεση. Ούτε είχα ούτε διανοήθηκα ποτέ να έχω την οποιαδήποτε εμπλοκή σε οποιαδήποτε έκνομη πράξη. Χρειάζεται να αποκαλυφθεί η αλήθεια και να αποκαλυφθούν οι ευθύνες. Η υπόθεση αυτή έχει χαρακτηριστικά σκευωρίας και το μόνο τέλος που μπορεί να υπάρξει είναι η αποκάλυψη της αλήθειας και ο καταλογισμός των ευθυνών».\nΑπαντώντας σε ερώτηση δημοσιογράφων εάν κατά την κατάθεσή του αναφέρθηκε σε κάποιο πρόσωπο, ο πρώην υπουργός, τόνισε: «Όχι, γιατί εγώ αναφέρομαι στην υπόθεση της Novartis για ένα "υποθέτω" που είπε ένας προστατευόμενος μάρτυρας. Αυτήν την πρακτική δεν πρόκειται να την ακολουθήσω για κανέναν Έλληνα πολίτη, δηλαδή, να ενοχοποιήσω κάποιον χωρίς να υπάρχουν στοιχεία. Ζητώ, λοιπόν, από τη σημερινή συσταθείσα προκαταρκτική επιτροπή να εκπληρώσει τα καθήκοντά της, να διερευνήσει σε βάθος την υπόθεση, όπως οφείλουν και οι κρατικοί λειτουργοί της Δικαιοσύνης, εν αντιθέσει με την τακτική της προηγούμενης προκαταρκτικής επιτροπής, της οποίας οι βουλευτές της πλειοψηφίας παραιτήθηκαν των καθηκόντων τους».\nΣημειώνεται, ότι ο κ. Λυκουρέντζος είναι ένα από δέκα πολιτικά πρόσωπα που έχουν εμπλακεί στην υπόθεση της Novartis._ Παν. Τσιμπούκης\nΒασίλης Κικίλιας: «Είμαστε ευγνώμονες στο Ίδρυμα Ωνάση για τη μεγαλύτερη δωρεά 13,5 εκατ. μασκών για την ενίσχυση του Ε.Σ.Υ»\nCOVID - 19: Επιτέλους...ξυπνήστε!


Η ανακήρυξη, οι εξαιρέσεις και οι σίγουροι - ΝΕΑ Τηλεόραση Κρήτης\nΗ ανακήρυξη, οι εξαιρέσεις και οι σίγουροι\n11 Μαΐ 2019 17.01\nΑπό νωρίς το μεσημέρι, οι υποψήφιοι κατέκλυσαν το Πρωτοδικείο Ηρακλείου περιμένοντας τα επίσημα αποτελέσματα.\nΑπό το Πρωτοδικείο Ηρακλείου, ολοκληρώθηκε η διαδικασία της ανακήρυξης των συνδυασμών και των υποψηφίων ενόψει των εκλογών της 26ης Μαϊου.\nΣε επίπεδο Ηρακλείου ανακηρύχθηκαν όλοι οι συνδυασμοί, χωρίς κανένα πρόβλημα.\nΔεν ανακηρύχθηκαν δυο δημοτικοί σύμβουλοι στους συνδυασμούς των Γ. Κουράκη και Ευρ. Κουκιαδάκη (από ένας) και επίσης δεν ανακηρύχθηκε υποψήφιος για τη δημοτική ενότητα Αλικαρνασσού.\nEπίσης, στο δήμο Μαλειβιζίου ανακηρύχθηκαν όλοι, πλην του συνδυασμού “Τύλισος 2019” με έξι υποψήφιους.\nΕπίσης δεν ανακηρύχθηκε για την δημοτική ενότητα Ζαρού ένας υποψήφιος του Γιάννη Μαθιουδάκη\nΑπό νωρίς το μεσημέρι, οι υποψήφιοι κατέκλυσαν το Πρωτοδικείο Ηρακλείου περιμένοντας τα επίσημα αποτελέσματα…\nΟ κ. Γρηγόρης Νόλας, συντονιστής της παράταξης “Ηράκλειο για όλους” επισήμανε:\n“Μετά την ανακήρυξη των συνδυασμών μπαίνουμε στην τελική ευθεία των εκλογών. Ο συνδυασμός μας δεν είχε κανένα απολύτως πρόβλημα. Όλοι οι υποψήφιοι μας συμμετέχουν. Ευελπιστούμε ότι ο Ηρακλειώτης, πηγαίνοντας στην κάλπη θα δείξει την εμπιστοσύνη στο πρόσωπο μας, θα δείξει ότι πραγματικά θα τολμήσει. Θα τολμήσει για να αλλάξουμε το Ηράκλειο, που έχει πολύ μεγάλη ανάγκη να τραβήξει μπροστά, να αφήσει το παρελθόν, να αφήσει το παρόν και να οδηγηθεί στο μέλλον”.\nΟ Δημήτρης Μουτσελάκης, δικηγόρος του Συνδυασμού “ΣυνΠραξη Δημοτών Ηρακλείου”, του Πέτρου Ινιωτάκη τόνισε πως:\n“Πριν από λίγο ανακοινώθηκε η ανακήρυξη των υποψηφίων για τον Δήμο Ηρακλείου. Όλα πήγαν καλά, πλην δύο υποψηφίων δημοτικών συμβούλων στο σύνολο όλων των υποψηφίων. Τα ονόματα των υποψηφίων θα πάνε στη συνέχεια στην Περιφέρεια κι από εκεί στο Υπουργείο Εσωτερικών, ανακοινώνονται στη Διαύγεια, οπότε κάθε υποψήφιος μπορεί να λάβει γνώση της ανακήρυξης του”‘


«Ο Μπαρτζώκας μου κλότσησε τον κώλο» - Age Of Basketball\nHome / ΕΥΡΩΛΙΓΚΑ / «Ο Μπαρτζώκας μου κλότσησε τον κώλο»\n«Ο Μπαρτζώκας μου κλότσησε τον κώλο»\n10 May 2013\tΕΥΡΩΛΙΓΚΑ Leave a comment\nΛονδίνο – Παρέδωσε μαθήματα σεβασμού και εμπειρίας ο Ετόρε Μεσίνα στη συνέντευξη τύπου μετά το χαμένο ημιτελικό. Το Age of Basketball ήταν εκεί για να σας μεταφέρει το κλίμα. Εμφανίστηκε με κομμένα τα φτερά, φανερά απογοητευμένος και δε δίστασε να τα βάλει με τους παίκτες του, να αναλάβει τις ευθύνες του αλλά και να βγάλει το καπέλο στον Ολυμπιακό και να παραδεχτεί: «ο Μπαρτζώκας μου κλότσησε τον κώλο».\nΑπογοητευμένος αλλά απόλυτα ειλικρινής ο Ιταλός «στρατηγός» παραδέχτηκε ότι η ομάδα του δεν κατάφερε να κάνει τίποτα βάσει σχεδίου, ότι ο Ολυμπιακός κατέστρεψε κάθε πλάνο τους και ζήτησε λίγη υπομονή από τους δημοσιογράφους για να ξαναδεί το ματς με καθαρό μυαλό και να καταλάβει τι έφταιξε.\nΑλλά τα καλύτερα τα φύλαγε για το τέλος της συνέντευξης. Όταν ρωτήθηκε αν αναγνώριζε οτιδήποτε από την ομάδα του σήμερα, παραδέχτηκε: «μόνο τις κόκκινες φανέλες». Και αμέσως συμπλήρωσε: «Αλλά το ψάρι βρωμάει απ’ το κεφάλι. Εγώ αναλαμβάνω την ευθύνη για αυτήν την εμφάνιση. Πρώτα θα κοιτάξω εμένα και μετά πιο κάτω».\nΣτη δε τελευταία ερώτηση αναφέρθηκε και στον Μπαρτζώκα. Ένας δημοσιογράφος τον ρώτησε: «Είστε ένας πολύ έμπειρος προπονητής, έχετε να πείτε κάτι στον Γιώργο Μπαρτζώκα που είναι εδώ στο πρώτο φάιναλ φορ του;». Η απάντηση του Μεσίνα αποστομωτική: «Περιμένετε να είμαι τόσο υπερόπτης ώστε να μιλήσω για έναν προπονητή που οδήγησε την ομάδα του στο δεύτερο συνεχόμενο φάιναλ φορ της; Ο Μπαρτζώκας μου κλότσησε τον κώλο σήμερα».\nΉττα μισή καταστροφή\nΣτην Αρμάνι η wild card, βόλτα στην Ευρώπη


Η εταιρεία “G.K. Service – Accessories” ιδρύθηκε το 1988 στη Θεσσαλονίκη και από τότε μέχρι και σήμερα στεγάζεται στην περιοχή της Ευκαρπίας.\nΤομέας απασχόλησης μας είναι η βιοτεχνία έτοιμου ενδύματος στην Ελλάδα και στο Eξωτερικό. Συγκεκριμένα προσφέρουμε μια τεράστια γκάμα προϊόντων – ανταλλακτικά, αναλώσιμα, μηχανήματα – σε ανταγωνιστικές τιμές.\nΣτην ιστοσελίδα μας μπορείτε να βρείτε μερικά από τα χιλιάδες είδη που υπάρχουν στην γκάμα μας τα οποία μπορούν να καλύψουν τις ανάγκες σας και να προωθήσουν τις πωλήσεις σας, χωρισμένα σε τρείς κατηγορίες:\nΗ εκπαιδευτική μας κατάρτιση και η πολυετής εμπειρία μας στον κλάδο της παραγωγής ρούχων, μας δίνει την δυνατότητα να αναλάβουμε ακόμη, την τεχνική υποστήριξη της βιοτεχνίας σε μηχανήματα των παραπάνω κατηγοριών, αλλά και την κατασκευή – τροποποίηση μηχανημάτων.\nΕπίσης, η εταιρεία μας επεκτείνεται στον τομέα της ΗΛΕΚΤΡΟΝΙΚΗΣ με προϊόντα, όπως συστήματα συναγερμών, συστήματα παρακολούθησης, υπολογιστές κ.α.\nΤέλος, θέλουμε να σας τονίσουμε ότι τόσο η ποιότητα των ειδών μας, όσο και οι τιμές ανανεώνονται συνεχώς προς το καλύτερο.


Τζόρτζεβιτς: «Επιλογή μου ο Ολυμπιακός» - Onsports.gr\nOnsports Team\t19 Ιανουαρίου 2012, 18:49\nΤζόρτζεβιτς: «Επιλογή μου ο Ολυμπιακός»\nΟ Πρέντραγκ Τζόρτζεβιτς μπορεί να είχε εξαιρετική πρόταση από την ΑΕΚ, ωστόσο είχε δώσει τον λόγο του στον Ολυμπιακό, όπως υποστήριξε ο παλαίμαχος άσος.\nΟ πρώην «ερυθρόλευκος» αρχηγός, μίλησε στους σπουδαστές της Αθλητικής Δημοσιογραφίας «CITY UNITY COLLEGE» και αναφέρθηκε στην επιλογή του να συνεχίσει στους Πειραιώτες, την θέση του αριστερού μέσου, τον Σεμπάστιαν Λέτο, αλλά και τους Σωκράτη Κόκκαλη και Βαγγέλη Μαρινάκη.\nΣυγκεκριμένα, ο Πρέντραγκ Τζόρτζεβιτς μίλησε για:\nΤην κλωτσιά που είχε δεχθεί από τον Μόρις το 2005: «Σχετικά με τον Μόρις, που με κλώτσησε εκτός φάσης στο ντέρμπι του 2005, έχω να πω ότι τέτοιες αψιμαχίες μπορεί να συμβούν σε κάθε ντέρμπι. Μετά όμως το τέλος του αγώνα πήγαμε για αντιντόπινγκ κοντρόλ. Ήμασταν στην ίδια αίθουσα. Εκεί ο Μόρις είχε την ευκαιρία να μου ζητήσει συγνώμη αλλά δεν το έκανε. Το έκανε πολύ αργότερα γιατί μάλλον τον πίεσαν να το κάνει και για αυτό δεν τον συγχώρεσα».


LibreELEC ή native Linux; - Linux Software - Linux User Forum\nLibreELEC ή native Linux;\nkasle Μάϊος 18, 2020, 11:33μμ #1\nΜου ήρθε μια παράξενη ιδέα στο μυαλό. Χρησιμοποιώ γενικότερα πολύ Kodi στην καθημερινότητά μου, καθώς μου έχει λύσει τα χέρια. Είχα ακουστά το LibreELEC και παρεμφερή forks του, αλλά ποτέ δεν μου πέρασε από το μυαλό να το χρησιμοποιήσω. Ωστόσο αντιμετωπίζω θέματα με την εφαρμογή, για τον ίδιο λόγο που ξεκίνησα και με τα Linux στο λάπτοπ, το μηχάνημα γενικά σέρνεται.\nΠάντα σκεφτόμουν την λύση του dual boot, αλλά ποτέ δεν μου πέρασε από το μυαλό να το τρέξω μέσω live USΒ, κάτι που προτιμώ μιας και θα ήταν πολύ λιγότερο intrusive. Σαν ιδέα το θεωρώ αρκετά καλό μιας και το πρόγραμμα θα έχει όλη την δύναμη του μηχανήματος, όση και να’ ναι αυτή, χωρίς παρεμβολές και εξωτερικές διεργασίες.\nΠιστεύετε αξίζει; Έχει κάποιον που το έχει δοκιμάσει; Ρίξτε τα φώτα σας!\nUPDATE: Το εγκατέστησα στο στικάκι το ίδιο, και απλά χρειάζεται να bootαρει στο στικάκι και είναι έτοιμο. Σε γενικές γραμμές πολύ πιο γρήγορο με πολύ καλύτερη πρόσβαση στο διαδίκτυο από την native στο Linux εφαρμογή. Μονές ενστάσεις: Νομίζω ότι λόγω USB 2.0 θύρας φτάνει γρήγορα σε bottleneck. Φριζάρει λίγο αλλά αν αφεθεί ώρα να φορτώσει την ram πάει αρκετά αξιόλογα. Φαντάζομαι με USB 3.0 θα δουλεύει άψογα. Το προτείνω!\ntsapi Μάϊος 18, 2020, 10:00μμ #2\nΠου θα το τρέχεις αυτό? Σε dedicated htpc ή σε υπολογιστή που χρησιμοποιείς γενικώς?\nΕίμαι της άποψης ότι λύσεις τύπου libreelec είναι χρήσιμες μόνο για dedicated hardware (τύπου vero κτλ). Για “κανονικό” υπολογιστή, kodi μονοκούκι.\nkasle Μάϊος 18, 2020, 10:43μμ #3\nΠάει πολύ αργά στον κανονικό υπολογιστή, φαντάσου πιάνει και πολύ χώρο για το συγκεκριμένο λάπτοπ!\ntsapi Μάϊος 18, 2020, 10:53μμ #4\nΤι σόι υπολογιστής και τι σόι λάπτοπ είναι αυτά? Τι κάρτα γραφικών έχουν? Για τι αναλύσεις μιλάμε?\nkasle Μάϊος 18, 2020, 11:12μμ #5\nΕχει έναν amd αντίστοιχο ενός παλιού i3, μόνο το ότι έχει ssd το σώζει!\ntsapi Μάϊος 18, 2020, 11:19μμ #6\nΚάρτα γραφικών τι έχει? (σόρρυ, δεν έχω ιδέα από amd).\nkasle Μάϊος 18, 2020, 11:29μμ #7\nΈνα άκυρο chipset, ίσα ίσα για να κάνει τα βασικά!\ntsapi Μάϊος 19, 2020, 12:48πμ #8\nΧωρίς hardware acceleration και τους κατάλληλους drivers μην περιμένεις χαϊρι ! Ούτε με kodi ούτε με libreelec !\nΜε hardware acceleration και τους κατάλληλους drivers θεωρώ ότι το kodi είναι σαφώς προτιμότερη και βολικότερη ως λύση.\nΈνα linux distro εγκατεστημένο στο δίσκο που τρέχει μόνο kodi και τίποτα άλλο, δεν βλέπω κανένα λόγο να χάνει σε απόδοση - δεν υπάρχουν “παρεμβολές και εξωτερικές διεργασίες”. Απεναντίας, ο ssd vs usb2 stick είναι η μέρα με τη νύχτα σε θέματα ταχύτητας. Εκτός αν κάτι πάει στραβά στην εγκατάσταση…\nArgi Μάϊος 19, 2020, 4:48πμ #9\nΔεν είναι όλα τα στικάκια ίδια, είναι σημαντικό να είναι γρήγορο στην τυχαία ανάγνωση και εγγραφή, αν ο υπολογιστής σου έχει και usb 3 τότε θα έχεις αρκετά γρήγορο αποτέλεσμα. Πχ σε αυτό εδώ είχα κάνει παλιότερα εγκατάσταση το Linux Mint και πλέον το έχω κάνει παιχνιδομηχανή με το Lakka\nkasle Μάϊος 19, 2020, 8:44πμ #10\nΣτα στατιστικά το LibreELEC χρησιμοποιεί 20% λιγότερη ram, σημειώνω ότι ο υπολογιστής σε γενικές γραμμές κάνει καθημερινές εργασίες τύπου γραφείου κλπ. Ακόμα και με το bottleneck το νιώθω πιο snappy πάντως. Ίσως να ήταν πιο χρησιμο να το έβαζα αποκλειστικά σε κάνα παλιό boxάκι ώστε να ζωντανέψει λίγο, σαν ιδέα γενικά είναι καλή.\nraik Μάϊος 19, 2020, 1:54μμ #11\nΣε ενα παρομοιο (ισως λιγο καλλιτερο) λαπτοπ, τρεχω το kodi με live usb (δεν εχω εγκαταστησει το kodi στην κανονικη εγκατασταση) και δεν εχω προβλημα. Όμως αυτο που βρισκω ενδιαφερον σχετικα με τη LibreElec ειναι που την χρησιμοποιω με ενα raspberry pi zero w (που ειναι σχετικα φτηνο hardware) και δουλευει αψογα. Βεβαια σε αυτη την περιπτωση εγινε για να ειναι συνδεδεμενο με παλια τηλεοραση. Δεν ξερω αν σε βολευει κατι τετοιο, δηλαδη αν οπωσδηποτε θελεις να χρησιμοποιεις το kodi στο λαπτοπ…\nkasle Μάϊος 19, 2020, 2:45μμ #12\nΈχω ένα πάρα πολύ αργό box, μάλλον θα το εγκαταστήσω εκεί!


Δήμος Θερμαϊκού: Επιβολή προστίμων για υπαίθρια διαφήμιση | Δημότης στο Θερμαϊκό και τη Θέρμη\n← Διαμαρτυρία για τις κεραίες στην Επανομή, το Σάββατο 14 Μαρτίου, ώρα 12 το μεσημέρι, μπροστά στο παλιό Δημαρχείο\nΣυνεδριάζει το δημοτικό συμβούλιο Θερμαϊκού την προσεχή Τετάρτη 18 Μαρτίου, στις 4 μ.μ. →\nΤην επιβολή πρoστίμων σε όλους όσους διαφημίζονται υπαίθρια σε εκτός των καθορισμένων από το δήμο ορίων, από καταγγελίες που έγιναν ανώνυμα ,αποφάσισε το Δημοτικό Συμβούλιο. Στην ουσία πρόκειται για εφαρμογή του άρθρου 8, του νόμου 2946/2001. Ο νόμος ορίζει ότι το πρόστιμο μπορεί να φτάνει από τα 1.467,35 ευρώ μέχρι τα 29.347 ευρώ, ανάλογα με τις περιστάσεις.\nΠεραία, 12 Μαρτίου 2015


Πατέρας και ο γιος του κατηγορούνται ότι σκότωσαν και έφαγαν κομμάτι-κομμάτι έναν πρώην αστυνομικό στην Ουκρανία. Η φρικιαστική αυτή ιστορία εκτυλίχθηκε στην πόλη Saltivka , όταν αποκαλύφθηκε ένα τεμαχισμένο σώμα, σε ένα κελάρι, κοντά σε ένα συγκρότημα διαμερισμάτων. Δίπλα στο πτώμα υπήρχαν μαχαίρια, ενώ τα κομμένα κομμάτια οδήγησαν τους αστυνομικούς να συμπεράνουν ότι πρόκειται για υπόθεση κανιβαλισμού.\nΗ αστυνομία πραγματοποίησε έρευνα σε όλα τα διαμερίσματα του παρακείμενου συγκροτήματος κατοικιών, προκειμένου να συγκεντρώσει στοιχεία και να διεξάγει ανακρίσεις. Στο διαμέρισμα που διέμεναν ένας πατέρας με τον 20χρονο γιο του, βρέθηκε σε ένα κουτί στο μπαλκόνι, το κεφάλι του θύματος. Τότε άρχισε να ξετυλίγεται το κουβάρι της υπόθεσης. Οι δύο άνδρες εντοπίστηκαν στο διαμέρισμα ημίγυμνοι και συνελήφθησαν αμέσως από τους αστυνομικούς.\nΗ κάτοικος που βρήκε το ακέφαλο πτώμα δήλωσε συγκλονισμένος στα ουκρανικά ΜΜΕ, λέγοντας ότι «στην αρχή δεν μπορούσα να πιστέψω αυτό που έβλεπα. Ξανακοίταξα και τότε σιγουρεύτηκα». Ο πατέρας και ο γιος, όπως προέκυψε από τις ανακρίσεις, έκοβαν κομμάτια από το σώμα του πρώην αστυνομικού και τα έτρωγαν.\nΣύμφωνα με τα στοιχεία που διέρρευσαν, τη… δύσκολη δουλειά είχε αναλάβει ο πατέρας. Ο 45χρονος πρώην αστυνομικός είχε δηλωθεί εξαφανισμένος από τις 4 Οκτωβρίου. Μάρτυρες τον είχαν δει να πίνει μαζί με δύο άλλους άντρες, προφανώς τους κανίβαλους πατέρα και γιο που αργότερα τον σκότωσαν.\nΌπως ανέφερε πηγή της ουκρανικής αστυνομίας, οι δράστες έκοψαν τον λαιμό του 45χρονου, επιφέροντας τον ακαριαίο θάνατό του. Ο γιος δήλωσε κατά την ανάκριση ότι ο πατέρας του έκοβε κομμάτια από τα πόδια και τα πλευρά του θύματος και τα έψηνε σαν παϊδάκια, πριν τα φάνε. Ο εκπρόσωπος της ουκρανικής αστυνομίας επιβεβαίωσε τη σύλληψη των δύο κανίβαλων, λέγοντας ότι τα στοιχεία που βρέθηκαν στο διαμέρισμα είναι υπεραρκετά προκειμένου να στηρίξουν τις κατηγορίες εναντίον τους.\nTGBNEWS: Φρίκη: Πατέρας και γιος σκότωσαν και έφαγαν 45χρονο στην Ουκρανία


Γλυκά Νερά - Δικηγόρος πιλότου: «Δεν υπήρχε κίνητρο για τη δολοφονία» | KEDE NEWS\nΟ δικηγόρος του Μπάμπη Αναγνωστόπουλου ξεκαθάρισε πως δεν υπήρχε τρίτο πρόσωπο ανάμεσα στο ζευγάρι, ενώ τόνισε πως δεν έχει αλλάξει τίποτα από την ομολογία του ο κατηγορούμενος\nΕΙΔΗΣΕΙΣ 21.06.21 | 10:49\n«Δεν αλλάζει ακριβώς τίποτα από τη λεπτομερή ομολογία που έχει δώσει σε επίπεδο προανακρίσεως» δήλωσε μεταξύ άλλων, μιλώντας στον ΣΚΑΪ, ο Αλέξανδρος Παπαϊωαννίδης, δικηγόρος του Μπάμπη Αναγνωστόπουλου, αναφερόμενος στη βασική κατεύθυνση της απολογίας του κατηγορουμένου στον ανακριτή, η οποία ξεκινάει αύριο.\nΌπως είπε, ο 32χρονος πιλότος πρόκειται να διαφωτίσει ορισμένα γεγονότα που συνέβησαν τη νύχτα του εγκλήματος και οδήγησαν στη δολοφονία της Καρολάιν.\nΟ δικηγόρος υπογράμμισε πως θα ομολογούσε την πράξη του στο αμέσως επόμενο χρονικό διάστημα, σύμφωνα με όσα του είπε ο ίδιος ο εντολέας του, ενώ ανέφερε πως ο 32χρονος πιλότος ζητάει συνεπιμέλεια του μωρού και από τις δύο οικογένειες.\n«Δεν υπήρχε κίνητρο για τη δολοφονία»\n«Δεν υπήρχε κίνητρο ούτε είχε προσχεδιαστεί κάτι. Ήταν ένα τραγικό συμβάν σε ακραίες συνθήκες εκείνης της νύχτας» τόνισε ο κ. Παπαϊωαννίδης. Ερωτηθείς για ύπαρξη τρίτου προσώπου, ο ίδιος είπε πως με βάση τη δικογραφία δεν υπήρχε κανένα τρίτο πρόσωπο ούτε διαπιστώθηκε κάτι τέτοιο.\nΟ δικηγόρος ανέφερε ότι πρόκειται να τον δει σήμερα και ότι δεν θα γίνει αναπαράσταση του εγκλήματος από τη στιγμή που έχει ομολογήσει ο ίδιος.\nΤι δήλωσε φίλη της Καρολάιν\nΣυγκλονισμένη από την απώλεια της Καρολάιν και από την αποκάλυψη ότι ο σύζυγός της είναι ο δολοφόνος δήλωσε αποκλειστικά στο Mega φίλη της 20χρονης.\n«Έχω σοκαριστεί. Δεν περίμενα αυτή την εξέλιξη. Η Καρολάιν ήταν από 16 ετών με τον Μπάμπη. Πάντα μου έλεγε πόσο πολύ ερωτευμένη ήταν, ο Μπάμπης άνδρας της ζωής της. Εύχομαι να αναπαυθεί η ψυχή της. Θα φάει ισόβια και θα μείνει στη φυλακή, δυστυχώς όμως η Καρολάιν δεν γυρίζει πίσω» δήλωσε χαρακτηριστικά.


Σε ποια ηλικία ένα κορίτσι πρέπει να επισκεφθεί γυναικολόγο; - Όλα Για Την Γυναίκα\nΑρχική Fitness Σε ποια ηλικία ένα κορίτσι πρέπει να επισκεφθεί γυναικολόγο;\nΣε ποια ηλικία ένα κορίτσι πρέπει να επισκεφθεί γυναικολόγο;\nΓιατί συνιστάται να επισκέπτεται μια γυναίκα ανά τακτά χρονικά διαστήματα το γυναικολόγο της;\nΗ τακτική επίσκεψη στο γυναικολόγο αποσκοπεί στoν όσο το δυνατόν πρωιμότερο εντοπισμό ενδεχόμενων προβλημάτων, που άπτονται της υγείας της γυναίκας. Όσο πιο νωρίς εντοπισθεί ένα πρόβλημα, τόσο πιο εύκολη, αλλά και αποτελεσματική είναι η αντιμετώπισή του.\nΕπομένως, η επίσκεψη αυτή στόχο έχει την πρόληψη και όπως έλεγαν και οι αρχαίοι ημών πρόγονοι: «Κάλλιον το προλαμβάνειν ή το θεραπεύειν».\nΙδιαίτερα ευαίσθητη στιγμή είναι η πρώτη επίσκεψη μια νεαρής γυναίκας στο γυναικολόγο της, αφού η εμπειρία της αυτή θα τη βοηθήσει να χτίσει μια σχέση εμπιστοσύνης τόσο με τον ιατρό της, όσο και με το ίδιο το σώμα της.\nΠότε θα ήταν καλό ένα κορίτσι να επισκεφθεί για πρώτη φορά το γυναικολόγο;\nΙδανικά, η πρώτη αυτή επίσκεψη καλό θα ήταν να πραγματοποιείται, όταν το κορίτσι είναι μεταξύ των 13 και των 15 ετών.\nΕκ πρώτοις όψεως η ηλικία αυτή θα μπορούσε να κριθεί ως ιδιαίτερα μικρή, για να επισκεφθεί το κορίτσι το γυναικολόγο. Όμως τότε η νεαρή γυναίκα διανύει την περίοδο της ζωής της, που ονομάζεται ήβη.\nΠρόκειται για μια περίοδο, που χαρακτηρίζεται από ραγδαίες αλλαγές τόσο στο σώμα της έφηβης, όσο και στην ψυχή της. Το κορίτσι τότε παίρνει απότομα ύψος και το σώμα της χάνει σταδιακά την «παιδικότητά» του και ομοιάζει όλο και περισσότερο με σώμα γυναίκας. Συγκεκριμένα, αναπτύσσονται οι μαστοί και η τρίχωση του εφηβαίου. Επόμενον είναι, οι απότομες αυτές αλλαγές να επηρεάζουν σημαντικά τόσο τη διάθεση, όσο και την εν γένει ψυχική κατάσταση του κοριτσιού.\nΕπιπροσθέτως, ίσως το σημαντικότερο ορόσημο της εφηβείας είναι η εμμηναρχή. Με αυτόν τον όρο αναφερόμαστε στην έναρξη της έμμηνου ρύσης. Συνήθως, ένα κορίτσι βλέπει για πρώτη φορά περίοδο μεταξύ των 12 και 13 ετών και συχνά το γεγονός αυτό το ταράζει αρκετά.\nΦυσικόν είναι κάποιος να αναρωτηθεί: «μήπως στην ηλικία των 13 με 15 ετών, ένα κορίτσι δεν είναι ψυχολογικά έτοιμο να «αντιμετωπίσει» το γυναικολόγο, ειδικά αφού αισθάνεται το «βάρος» όλων αυτών των συνταρακτικών αλλαγών;».\nΑκριβώς, όμως εξαιτίας του ψυχολογικού βάρους, που αισθάνεται η έφηβη λόγω των αλλαγών στη ζωή της, τότε είναι και η κατάλληλη στιγμή να επισκεφθεί για πρώτη φορά το γυναικολόγο.\nΟι απορίες της… πολλές! Και οι ανησυχίες της επίσης… Μια έφηβη, που επισκέπτεται το γυναικολόγο, μπορεί να βρει απάντηση στις απορίες της, ενώ και οι ανησυχίες της είναι πιθανό να κατευναστούν. Έτσι θα μπορεί ευκολότερα να συμφιλιωθεί με το ραγδαίως μεταβαλλόμενο σώμα της και να δεχθεί ευκολότερα τις αλλαγές του.\nΤι να περιμένει η έφηβη από την πρώτη επίσκεψή της στο γυναικολόγο;\nΑν δεν υφίστανται συγκεκριμένα συμπτώματα, όπως ανώμαλη κολπική αιμόρροια ή κοιλιακό άλγος, τα οποία ενδεχομένως να χρήζουν διερεύνησης, συνήθως η πρώτη αυτή επίσκεψη δεν περιλαμβάνει κλινική εξέταση.\nΚατά κύριο λόγο η επίσκεψη αυτή περιορίζεται στη λήψη ενός ιατρικού ιστορικού και στην απάντηση των ερωτήσεων της έφηβης.\nΠαράλληλα η νεαρή γυναίκα ενημερώνεται για τα πλεονεκτήματα της πρόληψης των γυναικολογικών παθήσεων, η οποία επιτυγχάνεται δια του τακτικού γυναικολογικού ελέγχου. Η ενημέρωση αυτή θα μπορούσε να επεκταθεί και στην περιγραφή της κλινικής εξέτασης, στην οποία υπόκειται μία γυναίκα κατά τον έλεγχο αυτό.\nΕξάλλου, η έφηβη θα μπορούσε να ενημερωθεί, αν τεθεί το σχετικό ερώτημα, και σχετικά με θέματα, που άπτονται της αντισύλληψης, αλλά και της προστασίας από σ∈ξουαλικώς μεταδιδόμενα νοσήματα.\nΜήπως όμως η ενημέρωση της έφηβης για θέματα σ∈ξουαλικής συμπεριφοράς εκληφθεί από αυτήν ως μία «άτυπη άδεια» να ξεκινήσει τη σ∈ξουαλική της ζωή;\nΑυτή είναι μια ανησυχία, που πολλοί γονείς – δικαίως – εκφράζουν.\nΕυτυχώς, όμως τα διαθέσιμα επιστημονικά δεδομένα είναι μάλλον καθησυχαστικά.\nΦαίνεται, πως η ενημέρωση των εφήβων πάνω σε θέματα σ∈ξουαλικότητας δεν συνδέεται ούτε με αύξηση της σ∈ξουαλικής τους δραστηριότητας, ούτε με μείωση της ηλικίας έναρξης σ∈ξουαλικών σχέσεων, αλλά ούτε και με την εκδήλωση συμπεριφορών, που θα μπορούσαν να χαρακτηριστούν ως ανεύθυνες.\nΠότε μια νεαρή γυναίκα συνιστάται να κάνει test Παπανικολάου για πρώτη φορά;\nΟι περισσότεροι διεθνείς οργανισμοί συνιστούν να γίνει για πρώτη φορά test Παπανικολάου, όταν η κοπέλα συμπληρώσει το 21ο έτος ηλικίας ή εντός τριετίας από την έναρξη των σ∈ξουαλικών επαφών.\nΠώς μπορούμε να «προετοιμάσουμε» κατάλληλα ένα νεαρό κορίτσι για την πρώτη του επίσκεψη στο γυναικολόγο;\nΑρκετές γυναίκες αισθάνονται νευρικότητα εν όψει του ραντεβού τους με το γυναικολόγο, πολλώ δε μάλλον ένα νεαρό κορίτσι, που θα τον επισκεφθεί για πρώτη φορά.\nΕίναι σημαντικό να έχει ενημερωθεί, πως ο ιατρός θα τη ρωτήσει για θέματα προσωπικά και – ως ένα βαθμό – «ευαίσθητα». Προκειμένου, να μη νιώσει άβολα (ή τουλάχιστον να νιώσει λιγότερο άβολα), πρέπει να ξέρει, πως οι απαντήσεις, που θα δώσει είναι αφενός αυστηρώς εμπιστευτικές, αφετέρου χρήσιμες, ώστε ο ιατρός να τη συμβουλέψει σωστά. Έτσι, συνιστάται να απαντά με ειλικρίνεια και κατά το δυνατόν με σαφήνεια.\nΕπιπροσθέτως, το κορίτσι θα πρέπει να ενθαρρυνθεί να θέσει στον ιατρό και τα δικά του ερωτήματα. Δεν υπάρχουν ερωτήσεις «παράξενες», «ανόητες» ή «αστείες»!\nΟ ιατρός, που έχει απέναντί της, είναι εκεί για να τη βοηθήσει και δεν θα ταραχθεί ό,τι και να του πει, όσο περίεργο και αν αυτό φαντάζει, το πιθανότερο είναι να το έχει ξανακούσει πολλές φορές, από πολλά άλλα κορίτσια, που βρέθηκαν στην ίδια θέση.\nΗ πρώτη επίσκεψη στο γυναικολόγο είναι μια ευαίσθητη στιγμή για την έφηβη. Είναι όμως και μια ευκαιρία, για να αρχίσει να εμπλέκεται και η ίδια ενεργά στην προστασία της υγείας της, αφού αφενός θα έχει την ευκαιρία να λάβει απαντήσεις για αυτά, που την απασχολούν, αφετέρου θα μπορέσει να ενημερωθεί για το πώς μπορεί να προστατεύσει τον εαυτό της.\nΊσως έτσι νιώσει, πως παίρνει και αυτή σε κάποιο – έστω μικρό – βαθμό τον έλεγχο της ζωής της. Αυτό είναι ιδιαίτερα σημαντικό για ένα κορίτσι, που νιώθει, πως όλα γύρω του αλλάζουν με καταιγιστικούς ρυθμούς και το σώμα της, αλλά και η ψυχή της δεν προλαβαίνουν να «καταγράψουν» και να «ερμηνεύσουν» τις αλλαγές αυτές…\nΑς μην εκπλαγεί λοιπόν η νεαρά, αν τελικά η πρώτη της επίσκεψη στο γυναικολόγο αποδειχθεί μια μάλλον ευχάριστη εμπειρία.\nπρώτη φορά το γυναικολόγο\nΠροηγούμενο άρθρο5 fashion items από τις νέες κολεξιόν που θα φοράμε για πάντα\nΕπόμενο άρθρο10 εμπειρίες που μόνο ένας Ζυγός μπορεί να σου προσφέρει\nInstagram post 2193439987895872060_6872658382\nInstagram post 2193168026883913142_6872658382\nInstagram post 2193077449068879158_6872658382\nInstagram post 2192986843344677623_6872658382


Επέκταση συμβολαίου στον Μαύρου! | Goal News Cy\nGOALΕπέκταση συμβολαίου στον Μαύρου!\nΕπέκταση συμβολαίου στον Μαύρου!\nΗ διοίκηση της ΑΕΛ έχει προτείνει επέκταση συμβολαίου στον Γιάννη Μαύρου.\nΟ επιθετικός των γαλαζοκιτρίνων έχει συμβόλαιο για άλλον ένα χρόνο, αλλά αναμένεται να υπογράψει για ακόμα τρία χρόνια. Εκτός απροόπτου, θα ολοκληρωθεί σήμερα και η συμφωνία με τον Ανδρέα Αβραάμ, ο οποίος είναι θετικός για να συνεχίσει την καριέρα του στην ΑΕΛ.


Σήμερα η δίκη του Στέφανου Χίου - Εφημερίδα Πρώτη Έκδοση της Ρόδου\nΣήμερα η δίκη του Στέφανου Χίου\nΟλοκληρώθηκε αργά το βράδυ της Δευτέρας 22/2/21 η απολογία του Στέφανου Χίου στον ανακριτή και επέστρεψε στα κρατητήρια της ΓΑΔΑ συνοδεία αστυνομικών της Κρατικής Ασφάλειας, όπου θα διανυκτερεύσει.\nΣύμφωνα με αποκλειστικές πληροφορίες του ΜΑΚΕΛΕΙΟ, σήμερα Τρίτη 23 Φεβρουαρίου θα πραγματοποιηθεί εκ νέου μεταγωγή του Στ. Χίου στα δικαστήρια της πρώην σχολής Ευελπίδων όπου η υπόθεση θα εκδικαστεί στα πλαίσια του αυτοφώρου.\nΝα υπενθυμίσουμε ότι ο δημοσιογράφος διώκεται βάση ενός ανενεργού νόμου του 1931 που κατήργησε ο Γεώργιος Παπαδόπουλος και επανέφερε ο Κωνσταντίνος Καραμανλής.\nΜαζί του το πρωινό της Τρίτης δικάζεται η Ελευθεροτυπία και η ίδια η Δημοκρατία.\nΠροηγούμενο άρθροTι απαντάει στις κατηγορίες ο Κωνσταντίνος Μαρκουλάκης\nΕπόμενο άρθροΤρεις ώρες διορία και νέο sms για ψώνια


Δημόπουλος: «Η ομάδα μου κατέρρευσε»\nΔευτέρα 7 Μαρτίου 2016 13:23\nΟ Θανάσης Δημόπουλος απέδωσε στα συνεχόμενα ταξίδια την κυριακάτικη (6/3) ήττα από την Αναγέννηση Καρδίτσας. Δεδομένου ότι μεσοβδόμαδα ο Πανελευσινιακός αγωνίστηκε με την Παναχαϊκή στην Πάτρα, ο παράγοντας κούραση έπαιξε το ρόλο του, ωστόσο ο προπονητής του παραδέχθηκε ότι η νίκη των γηπεδούχων ήταν δίκαιη.\nΟι δηλώσεις του Δημόπουλου: «Κάναμε καλό πρώτο ημίχρονο σαν ομάδα. Είχαμε και μία ευκαιρία με τον Γιαννιτσάνη να κάνουμε κάποιο γκολ αλλά στο δεύτερο ημίχρονο πιστεύω ότι το ματς ανήκε ολοκληρωτικά στην Αναγέννηση. Η ομάδα μου κατέρρευσε.\nΔε θέλω να δικαιολογήσω την ομάδα μου αλλά παίξαμε την Τετάρτη με την Παναχαϊκή σε ένα δύσκολο γήπεδο και είχαμε δύσκολο παιχνίδι. Ταξίδι στην Πάτρα, ταξίδι και στην Καρδίτσα, οπότε φυσιολογικά οι παίχτες είχαν μία κούραση πάρα πολύ μεγάλη. Η Καρδίτσα σήμερα ήταν πιο φρέσκια στο 2ο ημίχρονο, είχε πολλές ευκαιρίες, βγαίνοντας από τα πλάγια και φυσιολογικά ήρθε η ήττα.\nΗ νίκη της Καρδίτσας είναι δίκαιη. Εύχομαι καλή συνέχεια. Εμείς θα το παλέψουμε μέχρι το τελευταίο παιχνίδι όπως έχουμε πει γιατί όπως και να το κάνουμε η κατηγορία είναι δύσκολη».


Συναγερμός στο Παρίσι -Eνοπλος κρατά ομήρους, τους έχει περιλούσει με πετρέλαιο [video] | "Ενδείξεις-Αποδείξεις"\nΣυναγερμός στο Παρίσι -Eνοπλος κρατά ομήρους, τους έχει περιλούσει με πετρέλαιο [video]\nΣυναγερμός σήμανε στο Παρίσι, για κατάσταση ομηρίας. Μια περιοχή του 10ου διαμερίσματος της γαλλικής πρωτεύουσας αποκλείστηκε από ι...\nΣυναγερμός σήμανε στο Παρίσι, για κατάσταση ομηρίας.\nΜια περιοχή του 10ου διαμερίσματος της γαλλικής πρωτεύουσας αποκλείστηκε από ισχυρές αστυνομικές δυνάμεις. Τα τοπικά ΜΜΕ αναφέρουν ότι άνδρας που ισχυρίζεται ότι έχει βόμβα και όπλο, κρατά ομήρους σε ένα κατάστημα, ανάμεσά τους μία έγκυος γυναίκα. Η αστυνομία έκανε λόγο για δύο ομήρους, ενώ ανέφερε ότι σε αυτό το στάδιο, το περιστατικό δεν φαίνεται να σχετίζεται με τρομοκρατία.\nΟ δράστης έχει ζητήσει να τον φέρουν σε επαφή με την πρεσβεία του Ιράν. Αστυνομική πηγή ανέφερε ότι ο δράστης αρχικά χτύπησε ένα τρίτο πρόσωπο, που κατάφερε να διαφύγει. Ο άνδρας, που κρατά ένα όπλο το οποίο όμως μοιάζει ψεύτικο, έχει περιλούσει με πετρέλαιο τους δύο ομήρους, σύμφωνα με τις ίδιες πηγές.\n— France Bleu (@francebleu) 12 Ιουνίου 2018\n"Ενδείξεις-Αποδείξεις": Συναγερμός στο Παρίσι -Eνοπλος κρατά ομήρους, τους έχει περιλούσει με πετρέλαιο [video]


Ironclad 2011 : οι Ιππότες χωρίς ελεεινή τράπεζα\nHome / Τόπος / Αγγλία / Ironclad 2011 : οι Ιππότες χωρίς ελεεινή τράπεζα\nΑγγλία, Ρεαλιστική Comments Off on Ironclad 2011 : οι Ιππότες χωρίς ελεεινή τράπεζα\nΕδώ επιβίωσαν οι ιππότες στην εποχή των video games...\nΤα “έργα με ιππότες” είναι κατηγορία που πολλοί μπορεί να αποφεύγουν συστηματικά. Διαβάζοντας την υπόθεση δεν θα πειστούν. Μια χούφτα ιππότες προβάλλει ηρωική αντίσταση για τον βασιλιά τους.\nΜε μόνο στοιχείο αυτό, κατατάσσουν την ταινία κάπου μεταξύ Ράμπο, Ρόκυ και άλλων αντίστοιχων δράσης. Η αλήθεια είναι ότι αν δεν φτάχνεσαι με ταινίες εποχής και δεν εντυπωσιάζεσαι από την επιμονή στην λεπτομέρειεα, αυτή η ταινία δεν θα σε αγγίξει όσο με εντυπωσίασε εμένα.\nΓια όσους όμως ακόμα νιώθουν την ανάγκη να θυμηθούν τον ηρωϊσμό όπως δεν έχει αλλάξει από την Ηλιάδα ως τον “Μονομάχο” είναι συγκλονιστική. Ειδικά σε τέτοιες δύσκολες περιόδους λίγο ηρωϊσμό καλό είναι να τον βρούμε όλοι μέσα μας.\nTags αίμα βία θάνατοι σκότωμα\nPrevious The Artist (2011) : οι άντρες δεν μιλάνε πια\nNext Jack and Jill 2011: δίδυμες βλακείες\nΠως να μην βλέπει την Πέπα με αλυσοπρίονο στο YouTube\nΒρίσκεις την Πέπα το γουρουνάκι, το ξεκινάς, δίνεις την ταμπλέτα στο παιδί. Πας να μαγειρέψεις. …\nΑντιμετωπίζοντας μια μεγάλη αιμορραγία – πρώτες βοήθειες\nΗ απώλεια αίματος μπορεί να αποβεί πολύ σοβαρή και πρέπει να ελέγχεται το συντομότερο δυνατό. …


Χειροποίητη Κλασική Κιθάρα Άλκης Ευθυμιάδης 1995 - Κιθάρες\nΠρώτη σελίδα » Κιθάρες »Καταχώριση #392236\nΧειροποίητη Κλασική Κιθάρα Άλκης Ευθυμιάδης 1995\nΑπό 05/6/2020 | Εμφανίσεις: 1396\nΧειροποίητη Κλασική Κιθάρα του Έλληνα κατασκευαστή Άλκη Ευθυμιάδη. Είναι μοντέλο του 1995. Το καπάκι της κιθάρας είναι από έλατο και η ταστιέρα από έβενο, ενώ είναι και υπερυψωμένη μετά το 12ο τάστο. Βρίσκεται σε πολύ καλή κατάσταση, χωρίς χτυπήματα ή σημάδια παρά μόνο με τη λογική φθορά της χρήσης. Πωλείται μαζί με σκληρή θήκη. Επικοινωνία: Γιώργος - 6931141174.\nIBANEZ RG1820X PIEZO JAPAN\nNEW CORT EMG-ACTIV\nΚιθάρα του 60


tromaktiko: Τελεσίγραφο Κιμ Γιονγκ Ουν: Μην παίζετε με τη φωτιά\nΟ Αμερικανός υπουργός των Εξωτερικών Ρεξ Τίλερσον δήλωσε πως οι Ηνωμένες Πολιτείες της Αμερικής αναζητούν τρόπους προκειμένου να πιέσουν τη Βόρεια Κορέα...\nγια τον τερματισμό του πυρηνικού προγράμματος της. Από την άλλη μεριά, τα κρατικά ΜΜΕ στην Πιονγιάνγκ προειδοποιούν τους Αμερικανούς να «μην παίζουν με τη φωτιά» αφήνοντας να εννοηθεί η ετοιμότητά τους, για ένα «δυναμικό προληπτικό πλήγμα».\nΟ υπηρεσιακός πρόεδρος της Νότιας Κορέας Χουάνκ Γκιο-αν σε σημερινή συνάντηση που είχε με υψηλόβαθμους αξιωματούχους της χώρας του κάλεσε τα υπουργεία Άμυνας κι Εθνικής Ασφάλειας, να παραμείνουν σε επιφυλακή. Σε πολιτικό επίπεδο, το θέμα της εγκατάστασης σε νοτιοκορεατικό έδαφος του εξελιγμένου αμερικανικού αντιπυραυλικού συστήματος THAAD έχει εξελιχθεί σε κεντρικό ζήτημα μεταξύ των προεδρικών υποψηφίων στη χώρα. Αντίθετη με την εγκατάσταση του αναφερόμενου συστήματος είναι η Κίνα, ενώ το THAAD βρέθηκε μεταξύ των κεντρικών θεμάτων της χθεσινοβραδινής τηλεμαχίας μεταξύ των προεδρικών υποψηφίων.\nΟ Μουν Τζάε-ιν που προηγείται στις δημοσκοπήσεις δέχτηκε κριτική, καθώς διατηρεί όλες τις επιλογές ανοιχτές.


18ο εταπ – Νίκη για τον Miguel Ángel López - CycloNews.gr\nΤο 18ο εταπ της Vuelta πήγε στα φαβορί της ΓΚ, με τον Miguel Ángel López (Movistar) να παίρνει σόλο νίκη μπροστά από τον Primož Roglič (Jumbo-Visma) στη 2η θέση και τον Enric Mas (Movistar) στην 3η.\nΟ Roglič κράτησε την κόκκινη φανέλα, ενώ μένουν ακόμα 3 εταπ στη φετινή Vuelta.\nSalas → Altu D’el Gamoniteiru, 159 km\nΠολλαπλές επιθέσεις σχηματίστηκαν νωρίς στο εταπ για να σχηματίσουν ένα μεγάλο γκρουπ 32 αποσπασμένων.\nΗ ανάβαση δημιούργησε προβλήματα στο μεγάλο γκρουπ. Παρόλα αυτά, η διαφορά τους παρέμενε στα 6΄από το πελοτόν. Ο Michael Storer (Team DSM) προχώρησε σε πολλαπλές επιθέσεις από το γκρουπ για να κερδίσει πόντους στα βουνά, παίρνοντας τελικά το προβάδισμα από τον συναθλητή του Romain Bardet στην κορυφή Altu de la Cobertoria.\nΑφού κέρδισε τη φανέλα των βουνών, ο Storer συνέχισε μόνος του, κερδίζοντας πάνω από 2΄ πλεονέκτημα από το μεγάλο γκρουπ, ενώ έμεναν ακόμα 25 χλμ αγώνα.\nΠριν από την τελική ανάβαση και στα τελευταία 20 χλμ, το πελοτόν απορρόφησε ολόκληρο το γκρουπ. Έτσι, ο Storer, στο κυνήγι μιας 3ης νίκης, παρέμεινε ο μόνος αποσπασμένος μπροστά.\nΟ David de la Cruz (UAE-Team Emirates) επιτέθηκε από τον πελοτόν στα τελευταία 10 χλμ, πιάνοντας τον Storer για να τον αφήσει πίσω στην ομίχλη.\nΣτο μειωμένο πελοτόν που ακολουθούσε, ο López έκανε την επίθεση του σε ένα γκρουπ που βρισκόταν ο Roglič μέσα στα τελευταία 4 χλμ και πέρασε τον De la Cruz 1 χλμ αργότερα.\nΣυνέχισε για τη νίκη στο εταπ, με τον Roglič να τερματίζει 14΄΄ πίσω του.\nPrevious article 17ο εταπ – Νίκη και κόκκινη φανέλα για Roglič\nNext article 19ο εταπ – Η 3η νίκη για τον Magnus Cort


Έβγαλε αιχμηρό αντικείμενο στο ΚΕΠ Συντάγματος για να κάνει μεταδημότευση | Linenet News\nΈβγαλε αιχμηρό αντικείμενο στο ΚΕΠ Συντάγματος για να κάνει μεταδημότευση\nΈνας πολίτης μετέβη χθες στο Κέντρο Εξυπηρέτησης Πολιτών στην πλατεία Συντάγματος και τελευταία στιγμή, όπως αναφέρουν οι υπάλληλοι, θέλησε να κάνει μεταδημότευση. Ωστόσο, κάτι τέτοιο δεν μπορούσε να συμβεί, καθώς δεν πληρούσε τις προϋποθέσεις και έτσι -όπως καταγγέλλεται- έβγαλε ένα αιχμηρό αντικείμενο.\nΌπως ανέφερε ο κ. Αναγνωστάκης, εκπρόσωπος των εργαζομένων στο ΚΕΠ Συντάγματος, στην κάμερα του OPEN: «Ως Έλληνες είμαστε άνθρωποι της τελευταίας στιγμής. Υπήρχε και έλλειμμα ενημέρωσης από το υπουργείο Εσωτερικών, κατά την προσωπική μου άποψη.\nΣε όλα τα ΚΕΠ, ακόμη και στις 19:50, δεχόμασταν αιτήσεις για μεταδημοτεύσεις πολιτών και για εγγραφή στους ειδικούς εκλογικούς καταλόγους. Κάτι που απαιτεί διάφορα δικαιολογητικά και είναι μια χρονοβόρος διαδικασία, η οποία δεν γίνεται σε δέκα λεπτά».\n«Επειδή υπάρχει υποστελέχωση, δεν μπορούν να ανταποκριθούν οι υπάλληλοι. Ένας πολίτης δεν εξυπηρετήθηκε και απείλησε με κάποιο αιχμηρό αντικείμενο. Δεν ασκήθηκε βία, αλλά υπήρχε απειλή. Σε άλλα ΚΕΠ έχει γίνει και αυτό. Πέρσι τον Αύγουστο έσπασαν τον γκισέ και όταν βρεθήκαμε στα δικαστήρια, δεν υπήρχε καν εκπρόσωπος του δήμου για να πάρει την αποζημίωση για τις φθορές», συμπλήρωσε για το περιστατικό.\nΓια το αν υπήρχε Αστυνομία, απάντησε: «Παρότι είναι το πιο καλά φυλασσόμενο σημείο της Αθήνας, δεν υπήρχε».


SEGA - Gremlin / FROGGER / JROK's High Score saving mod | iamretro\nSEGA - Gremlin / FROGGER / JROK's High Score saving mod\nfrogger high score jrok\nΗ επέμβαση που θα περιγράψω αφορά τα βατραχάκια. Συγκεκριμένα μπορεί να γίνει σε όλα τα original, διπλά 18(X2)pin boards κατασκευασμένα από SEGA / Gremlin με διάταξη (pinout) Konami.\nΟ βατραχάκος ως γνωστόν είναι ταυτόσημος με την έννοια του κλασσικού. Πρόκειται για ένα από τα πρώτα arcade παιχνίδια, ένα από εκείνα που μας μύησαν ως πιτσιρικάδες μέσα στις arcade αίθουσες ή στα αναψυκτήρια, καφενεία κλπ.\nΔεν είναι δύσκολο παιχνίδι και το θέμα του είναι ιδανικό για παιδικές ψυχές και μάτια γεμάτα πείσμα αλλά και αγωνία για το αν θα τα καταφέρουμε να οδηγήσουμε τον άρχοντα του βάλτου πίσω στην τρύπα του. Αν στην πορεία βρούμε και κανένα θηλυκό ακόμη καλύτερα. Ποιος μας πιάνει αν τσιμπήσουμε και κανένα μυγοσνάκ! Ε, τότε θα δούμε τους πόντους μας να ανεβαίνουν με άλματα. Όλα σε πράσινο και μπλε, πλημμυρισμένα από χαρακτηριστική μουσική υπόκρουση που θυμίζει λούνα παρκ και εποχές που έχουν παρέλθει ανεπιστρεπτί.\nΌλα καλά λοιπόν, φτάσαμε το σκορ (μας) στα ύψη αλλά είναι ώρα να κλείσουμε. Πάει το σκορ, χάθηκε κι έγινε καπνός. Υπάρχει ακόμη ένα θέμα. Που είναι κρυμμένα τα αρχικά του ονόματος μας; Πως θα αποδείξουμε στην δύσπιστη ομήγυρη ότι εμείς είμαστε οι ήρωες του βάλτου;\nΑχ, να μπορούσαμε να κρατήσουμε και το σκορ μας φυλαγμένο σε καμία γωνίτσα της RAM, χαρές που θα κάναμε!\nΣτην παραπάνω φωτογραφία, μέσα σε πράσινο στικτό κύκλο απεικονίζεται ο εργοστασιακός πίνακας των high scores. Βλέπουμε ότι δεν υπάρχουν διακριτικά (initials) του παίκτη ενώ φυσικά με το κλείσιμο του διακόπτη όλα πάνε στον βρόντο.\nΕδώ έρχεται λοιπόν ο JROK, από μηχανής θεός και δίνει λύσεις. Έχοντας κάνει αξιοσημείωτο έργο ως πρωτοπόρος της emulation scene, όλα αυτά τα έχει περιγράψει στο blog του και ήδη τα έχει ανεβάσει από το 2001. Τα updates της σελίδας του έχουν πλέον παρέλθει, αλλά η πληροφορία σώζεται ακόμη στις μέρες μας. Ευκαιρία λοιπόν να το εκμεταλλευτώ πριν η λήθη του χρόνου σαρώσει τα πάντα στο πέρασμα της.\nΤα μανίκια ψηλά και ξεκινάμε\nΘα χρειαστεί να γράψουμε 4 καινούργιες 2732 eproms, γεμάτες με τον κώδικα που περιέχει τις καινούργιες ρουτίνες που έχει γράψει ο JROK για εμάς (* Τον επισυνάπτω κι εδώ. Καλό είναι να βρίσκεται και κάπου αλλού, mirrored)\nΑυτές θα αντικαταστήσουν τις τρεις εργοστασιακές που βρίσκονται καλά κρυμμένες, στην κάτω πλακέτα.\nΓια να φτάσουμε, θα πρέπει να ξεβιδώσουμε 4 βιδούλες και να βγάλουμε (με προσοχή) μια καλωδιοταινία. Σε τέτοια, παλιά και μπαρουτοκαπνισμένα pcbs οι κινήσεις μας (όπως έλεγε η διαφήμιση) ..."πρέπει να είναι απαλές ...σαν χάδι!"\nΗ διαδικασία της εγγραφής δεν θα πάρει πολύ χρόνο, ενώ με το τελείωμα θα πρέπει να μαρκάρουμε το έργο μας και να τις τοποθετήσουμε στις ανάλογες θέσεις (IC5,6,7,8)\nΤο board όπως έχω αναφέρει είναι original κι αυτό σημαίνει ότι η ποιότητα κατασκευής του είναι εξαιρετική\nΌλες οι eproms είναι τοποθετημένες σε βάσεις. Ανάμεσα στις υπόλοιπες θα βρούμε και μια κενή να μας περιμένει (μετά από τόσες δεκαετίες), προκειμένου να τοποθετήσουμε τα καινούργια μας καλούδια. Ακόμη μια θέση, η IC 12 είναι έτοιμη by default για την τοποθέτηση της αντίστοιχης socket ώστε να στρογγυλοκαθίσει η σταθερή (ελεύθερη μετάφραση του όρου: non-volatile) 2K X 8 SRAM που θα "βλέπει" την low memory area μεταξύ $7000-$7FFF και θα αποθηκεύσει τα saves μας. Τα ανάλογα εμπορικά προϊόντα που θα επιστρατεύσουμε για αυτή την δουλειά είναι (ενδεικτικά) κάποιο από τα Dallas 1220 battery backed SRAM ή το ST M48Z02\nΤο μόνο που έχουμε να κάνουμε είναι να καλύψουμε με μονωτική ταινία τα pins 18 - 20 και 21, αφού εκεί θα χρειαστεί να επέμβουμε. Παστρικές δουλειές και νοικοκυρεμένες.\nΞεκινάμε με το ανασήκωμα των αντίστοιχων pins στην 24pin (2X12) βάση μας.\nΚατόπιν ενώνουμε το pin 18 με το 20 και αφήνουμε ελεύθερο το pin 21\nΑπό τα pin 18 και 21 της βάσης θα συνδέσουμε 2 kynar wires που θα συνδεθούν με τα pin 7 του IC 14 και pin 7 του IC 18 της πλακέτας.\nΟ λόγος για την παραπάνω επέμβαση είναι γιατί ...\nΗ πλακέτα μας, μετά το τέλος των επεμβάσεων:\nΗ socket είναι έτοιμη να υποδεχτεί τώρα την SRAM αλλά αφού η παραγγελία έπεσε τώρα στους Κινέζους, ζήσε Μάη μου να φας τριφύλλι (για τον χρόνο παραλαβής)! Εν πάση περιπτώσει, τίποτα δεν μας περιορίζει να δοκιμάσουμε το hack. Το μόνο μειονέκτημα ωσότου έρθει η SRAM είναι ότι δεν θα μπορέσουμε να σώζουμε το high score μας, με το που θα βγάζουμε την "πρίζα". Μικρό το κακό, δεν θα οργανώσω άμεσα δα και κανένα πρωτάθλημα! Χι!Χι!Χι!\nΓια λοιπόν να ανάψουμε, να δούμε τι κάναμε...\nΤις βλέπετε τις διαφορές; Το hack δουλεύει! Ευτυχία και Ψυχική ανάταση!\nΛίγα λεπτά παιχνιδιού, έτσι για την δοκιμή! Μένει να μου έρθει το πολυπόθητο Dallas...Good night!\nReactions: chriskgnr, Pluto63, sly*m and 1 other person\nΤο DALLAS κατέφθασε μόλις προχθές και τοποθετήθηκε στη θέση του. Το original arcade FROGGER μου, μόλις απέκτησε μνήμη!\nΚρατάει πλέον φυλαγμένα τα high scores, μαζί με τα τρία αρχικά γράμματα του "μεγάλου παίκτου", είτε είναι στην πρίζα είτε όχι.\nΗ επέμβαση λειτουργεί 100% και εγώ συνεχίζω με άλλα!\nReactions: Amiga500, sly*m, dimfil and 1 other person\nReactions: jimnikitas, Amiga500, Asxetius and 2 others


The Last Guardian (@PS4) | byteme.gr\nΠαρασκευή 09 ΔΕΚ 2016του Φωκίωνα "Dismiss" Χαροκόπου\nEίδος: adventure, PEGI: 12+\nΌσον αφορά το The Last Guardian υπάρχουν δύο είδη κοινού: οι gamers που ξέρουν καλά τι θα πει Φουμίτο Ουέντα και αυτοί που δεν ξέρουν (ή έστω, ξέρουν, αλλά δεν συγκινούνται ή εστιάζουν περισσότερο στο μηχανικό κομμάτι ενός παιχνιδιού). Τι θέλω να πω; Όλοι, μα όλοι οι τίτλοι του εν λόγω σχεδιαστή είναι "κακοί" τεχνικά, ίσως και μηχανικά, αν και εδώ το θέμα είναι λίγο πιο περίπλοκο και υποκειμενικό. Το Ico έμοιαζε με παιχνίδι PS1 και έκανε ορισμένα άτομα να το επιστρέψουν στο κατάστημα μέσα σε λίγες ώρες "επειδή ήταν μονόχρωμο" (τρου στόρι, πρόκειται για περιστατικό που μου αφηγήθηκε προσωπικά πωλητής των τότε Virgin Stores το ΕΝΔΟΞΟ 2002). Επιπλέον, το παιχνίδι είχε έναν βαρύ χειρισμό που δεν ταίριαζε τόσο πολύ με αυτό που θα περίμενε κάποιος στη μετά Mario 64 και Jak and Daxter εποχή. Κι όμως, όποιος άντεχε την τραχιά καμπύλη εξοικείωσης με το παιχνίδι, μπορούσε να περιμένει μια μαγευτική, διαφορετική και αξέχαστη εμπειρία, ένα ατμοσφαιρικό και αλληγορικό παραμύθι που δύσκολα σε άφηνε ασυγκίνητο.\nΝομίζω ότι είναι η πρώτη φορά που έχουμε καθαρή αφήγηση σε τίτλο του Ουέντα.\nΤα ίδια περίπου έγιναν και με το Shadow of the Colossus για το PlayStation 2 (τον πιο φιλόδοξο ίσως τίτλο του Ουέντα και τον μοναδικό που κυκλοφόρησε στο σύστημα για το οποίο είχε σχεδιαστεί). Το παιχνίδι ήταν και αυτό τόσο ατμοσφαιρικό, τόσο μοναδικό στο σχεδιασμό του, αλλά και τόσο ευφάνταστο, που έκανε πολύ κόσμο να παραβλέψει την υπερβολικά δύστροπη συμπεριφορά της κάμερας που κολλούσε επάνω στους γίγαντες του παιχνιδιού, το απίθανα ασταθές frame rate και την αργή απόκριση στο χειρισμό, ένα θέμα που επιστρέφει τόσο συχνά στους τίτλους του Ουέντα που τελικά μάλλον δεν είναι τυχαίο.\nΑρκετά όμως με τις αναδρομές στο παρελθόν. Ο τελευταίος (ίσως με όλες τις έννοιες της λέξης) τίτλος του Ουέντα, το πολυαναμενόμενο The Last Guardian, κυκλοφορεί επιτέλους μετά από δέκα ολόκληρα χρόνια από την ανακοίνωσή του. Μέσα σε αυτό το χρονικό διάστημα, έφτασε πάρα πολύ κοντά στην ολοκληρωτική ακύρωσή του και, αν δεν υπήρχε τόσο μεγάλο ενδιαφέρον από την κοινότητα και αν το PS4 δεν είχε την εμπορική πορεία που έχει, θεωρώ ότι μπορεί και να μην το βλέπαμε ποτέ. Φυσικά, πρόκειται για άλλο ένα παραμύθι, το οποίο κλείνει τον κύκλο του Ico με μια ιστορία που είναι ταυτόχρονα επική και μελαγχολική, με τον χαρακτηριστικό αέρα του Ουέντα που μπλέκει τη δυτική με την ιαπωνική ευαισθησία και αισθητική. Όλα ξεκινούν στα έγκατα ενός σκοτεινού κάστρου, όπου ένα ανώνυμο αγόρι με το σώμα του γεμάτο με περίεργα τατουάζ (;) συνέρχεται από βαθύ ύπνο δίπλα σε ένα γιγάντιο, αλυσοδεμένο πλάσμα που θυμίζει διασταύρωση αετού, σκύλου και γάτας. Με κέρατα. Σύμφωνα με την ψευδο-εγκυκλοπαίδεια κρυπτοζωολογίας που χαιρετά τον παίκτη μόλις ξεκινήσει το παιχνίδι, το… επιστημονικό όνομα του εν λόγω πλάσματος είναι Trico (Ναι, ναι, Ico 3 τοπιάσατετουπονοούμενοε;).\nΌταν τρώει, ο Trico κάνει αγαπούλες. Σαν κι εμένα μετά από κοντοσούβλι.\nΜέσα στα πρώτα λεπτά του παιχνιδιού, γίνεται φανερό ότι, παρά την αρχική δυσπιστία και των δύο, ο μοναδικός τρόπος για να ξεφύγουν από τη μυστηριώδη φυλακή τους είναι να συνεργαστούν μεταξύ τους. Το παιδί μπορεί να μεταχειρίζεται αντικείμενα και μηχανισμούς, να βρίσκει τροφή για το πλάσμα και να περνά από στενά περάσματα που ο Trico δεν μπορεί να χωρέσει. Αντίστοιχα, ο (;) Trico έχει τα πλεονεκτήματα που θα περίμενε κανείς από ένα φτερωτό -αλλά όχι ιπτάμενο- πλάσμα σε μέγεθος κτιρίου: μπορεί να διασχίζει τεράστια χάσματα με ευκολία, να σκαρφαλώνει σε πελώριους πύργους και να αντιμετωπίζει με τα νύχια του τυχόν απειλές που θα προσπαθήσουν να ανακόψουν την πορεία του διδύμου (βλέπετε πόσο το παλεύω για να μη σας κάνω το παραμικρό spoiler, έτσι;). Όπως συμβαίνει σε όλους τους τίτλους του Ουέντα έως τώρα, οι δύο πρωταγωνιστές θα αναπτύξουν μεταξύ τους έναν ιδιόμορφο δεσμό που θα δοκιμαστεί στην πορεία και θα τους βοηθήσει να ανακαλύψουν τον εαυτό τους. Ακόμα και αν δεν τους αρέσει αυτό που θα βρουν.\nΑς ξεκινήσουμε την ανάλυση του gameplay με τα απλά και αυτονόητα: σε τεχνικό/μηχανικό επίπεδο, ΚΑΝΕΝΑ παιχνίδι δεν μπορεί να βγει αλώβητο και φρέσκο μετά από αναμονή εννέα - δέκα ετών. Πόσο μάλλον όταν ο σχεδιασμός του έχει ξεκινήσει σε ένα μηχάνημα με τόσο διαφορετική αρχιτεκτονική από τον διάδοχό του. Και ας μην ξεχνάμε ότι είναι παιχνίδι του Ουέντα, δηλαδή ΠΡΕΠΕΙ να έχει τα προβλήματά του, διαφορετικά, δεν ξέρω, ίσως είναι γρουσουζιά. Ναι, εντάξει, θα μου πείτε «μα είχε δέκα ολόκληρα χρόνια, δεν μπορούσε να το συμμαζέψει λίγο περισσότερο»; Δεν ξέρω τι να απαντήσω σε αυτό. Σίγουρα, η παραγωγή του Last Guardian είχε πάρα πολλά προβλήματα, επομένως η περαιτέρω βελτιστοποίησή του πρέπει να ήταν πολυτέλεια. Από την άλλη, έχω την καθαρά προσωπική εντύπωση ότι ο κύριος Φουμίτο Ουέντα έχει την νοοτροπία/ψυχολογία ενός γνήσιου auteur και απλά δεν ενδιαφέρεται τόσο πολύ για τη μηχανιστική εμπειρία που θα προσφέρει ο τίτλος του. Θεωρώ ότι ποτέ δεν ενδιαφέρθηκε. Όπως και οι προηγούμενοι τίτλοι του, το The Last Guardian είναι τόσο βυθισμένο στον συμβολισμό, στο μυστήριο, στον γρίφο, στην εκφραστικότητα -που αγγίζει τα όρια μιας ιδιόμορφης παντομίμας-, στην ατμόσφαιρα και στο συναίσθημα που νιώθεις και λίγο αχάριστος όταν ενοχλείσαι.\nΣίγουρα υπάρχουν πιο εντυπωσιακοί τεχνικά τίτλοι στο PS4, αλλά πολύ λίγοι έχουν αυτόν το βαθμό λεπτομέρειας και την ίδια συνοχή.\nΌμως θα ενοχληθείς. Θα ενοχληθείς με το πολύ ασταθές frame rate (ιδιαίτερα στο τέλος του παιχνιδιού, αλλά περισσότερα για αυτό σε λίγο), τη δύστροπη κάμερα που θα κολλήσει επιμελώς στα περισσότερα μεγάλα αντικείμενα όταν πλησιάζει στη δράση, τον βαρύ χειρισμό… μια στιγμή, επιστρέφω σε λίγο… εντάξει, όχι, το Last Guardian είναι, γιατί νόμιζα προς στιγμήν ότι έγραφα για το Shadow of the Colossus. Θα ενοχληθείς με τον Trico που θα πετάγεται συνέχεια στη μούρη σου ή θα επιστρέφει μόνος του σε συγκεκριμένα σημεία κάθε δωματίου, παρόλο που εσύ θέλεις απλά να μετατοπιστεί λίγο για να ανεβείς επάνω του και να φτάσεις εκεί που θέλεις. Λίγο αργότερα, περίπου ένα δίωρο από την αρχή της ιστορίας, θα αποκτήσεις τη δυνατότητα να δίνεις στοιχειώδεις εντολές στο πλάσμα. Είναι όντως μια πολύ ωραία στιγμή που ξεδιπλώνει λίγο περισσότερο την υπόσχεση του τίτλου και διευρύνει το gameplay με πολύ φυσικό τρόπο. Και αυτό, όμως, φέρνει μαζί του τις δικές του ενοχλήσεις, καθώς ο Trico έχει τη δική του θέληση, δεν ακολουθεί τυφλά τις υποδείξεις του παίκτη/αγοριού. Αυτό μεταφράζεται στο παιχνίδι σε πολύ όμορφες, αλλά και σε πολύ εκνευριστικές στιγμές. Το πλάσμα δεν λειτουργεί ποτέ μηχανικά: μερικές φορές μπορεί να προχωρήσει μόνο του, άλλες φορές θα κοιτάξει αρκετή ώρα το σημείο που θα του υποδείξει ο παίκτης μέχρι να επεξεργαστεί αυτό που πρέπει να κάνει, άλλες φορές θα διστάσει για αρκετή ώρα πριν κάνει ένα μεγάλο άλμα, με αποτέλεσμα να μην μπορεί να καταλάβει ο παίκτης αν το πλάσμα έχει λάβει την εντολή ή αν πρέπει να την ξαναδώσει. Και, φυσικά, μερικές φορές θα την ξαναδώσει ΑΚΡΙΒΩΣ τη στιγμή που το πλάσμα θα κάνει την κίνησή του, ακυρώνοντας όλον τον κύκλο.\nΔεν υπάρχει αμφιβολία ότι αυτή η συμπεριφορά είναι εσκεμμένη, όπως εσκεμμένα ασαφής είναι και ο μηχανισμός των εντολών. Ο Trico δεν είναι ένας μηχανισμός, είναι η ψυχή του παιχνιδιού. Ακόμη και αν πρόκειται για την πρώτη σου επαφή με τίτλο του Ουέντα (και δεν έχεις μάθει να συγχωρείς τις παραξενιές του, δηλαδή), δεν μπορείς παρά να αναγνωρίσεις πόσο εντυπωσιακά και καλοδουλεμένα είναι πολλά σημεία του παιχνιδιού. Στις καλύτερες στιγμές του, το The Last Guardian είναι ένα πανέξυπνο και ανυπέρβλητα ατμοσφαιρικό παιχνίδι που θα θυμίσει στους παλιούς τα κλασικά Tomb Raider όσον αφορά το καθαρό gameplay, με τεράστιες αίθουσες που τυλίγουν με οργανικό τρόπο μια σειρά από γρίφους, σκηνικά που προκαλούν ίλιγγο και δέος, φιγούρες και αρχιτεκτονική που σε προκαλούν να αναλύσεις κάθε τους λεπτομέρεια σε μια προσπάθεια να ανακαλύψεις πώς συνδέονται μεταξύ τους οι χαρακτήρες, το μυστηριώδες κάστρο και τα γεγονότα που παρακολουθείς. Ακόμα και οι μάχες, αν μπορεί κανείς να τις περιγράψει έτσι, είναι εντελώς οργανικές, καθώς οι ενέργειες που έχει στη διάθεσή του ο παίκτης είναι ακριβώς αυτές που θα είχε στη διάθεσή του κι ένα μικρό αγόρι. Αξίζει να σημειωθεί εδώ ότι, σε αντίθεση με τους προηγούμενους τίτλους του Ουέντα, το The Last Guardian διαθέτει αφήγηση - φυσικά σε μια άγνωστη γλώσσα με υπότιτλους - η οποία σχολιάζει τα γεγονότα, δίνει κάποιες συμβουλές με τη μορφή αναμνήσεων και γεμίζει λίγο τα νοηματικά κενά που μοιραία αφήνει η οπτική αφήγηση.\nΔεν υπάρχει τρόπος να αποφύγει κανείς τα πολλά μηχανιστικά προβλήματα του τίτλου. Η κάμερα θα κολλήσει πολλές φορές στον Trico όταν προσπαθεί να έρθει πιο κοντά στη δράση.\nΑξίζει να αναφερθούμε όμως, σχετικά εκτενώς, και στον τεχνικό τομέα. Όπως προαναφέρθηκε στην αρχή του κειμένου, το The Last Guardian δεν έχει την απόδοση που θα περίμενε κανείς από έναν αποκλειστικό, first party τίτλο της Sony για το PS4. Αυτό εξηγείται εν μέρει από την πολύπαθη διαδικασία ανάπτυξής του, όπως και από την εξαιρετικά απαιτητική φύση του οπτικού τομέα. Δεν μπορείς να προβλέψεις εύκολα την απόδοση όταν υπάρχει διαρκώς στο παιχνίδι ένα δυναμικό στοιχείο, όπως ο πραγματικά τεράστιος Trico που κινείται διαρκώς και αναγκάζει τη μηχανή του παιχνιδιού να υπολογίζει όλη την ώρα νέους φωτισμούς, γεωμετρία και αλληλεπιδράσεις, από τα πιο εύκολα δωμάτια, μέχρι τους πιο απαιτητικούς ανοιχτούς χώρους. Από την άλλη πλευρά, υπάρχουν σαφώς πιο εντυπωσιακοί τίτλοι από τεχνικής άποψης στο PS4 που αποδίδουν πολύ καλύτερα. Ωστόσο, ο αργός ρυθμός του παιχνιδιού και ο βαρύς χειρισμός δεν επιτρέπουν στον παίκτη να νιώσει μεγάλες επιπτώσεις από το μεταβλητό frame rate. Παραμένει, βέβαια, μια όχι και τόσο ομαλή εμπειρία, όπως και να το δει κανείς.\nΤα πράγματα είναι αρκετά καλύτερα στο PS4 Pro, από την άλλη. Αν χρησιμοποιείτε τηλεόραση 4K, η ανάλυση ανεβαίνει εντυπωσιακά με πολύ ωραία και φυσική διαχείριση χρωμάτων και φωτισμών χάρη στην πληρέστατη υποστήριξη HDR, διατηρώντας περίπου την ίδια απόδοση με το βασικό PS4, ίσως με μια ελαφρά βελτίωση . Σε αυτό το σενάριο, υπάρχει επίσης και ένα πολύ ευπρόσδεκτο μπόνους για τους κατόχους PS4 Pro: παρόλο που δεν αναφέρεται πουθενά, αν το παιχνίδι ξεκινήσει με το video output ρυθμισμένο στα 1080p, τρέχει σε διαφορετικό προφίλ απόδοσης και προσφέρει μια σαφώς ομαλότερη εμπειρία, παρόλο που χάνει σε ευκρίνεια. Προσωπικά, απόλαυσα το παιχνίδι και με τις δύο επιλογές στο Pro, αν και τελικά κατέληξα να χρησιμοποιώ το πιο ομαλό προφίλ των 1080p.\nΌταν το Last Guardian είναι στα καλύτερά του, προσφέρει μια εμπειρία που θυμίζει τα πρώτα Tomb Raider, αλλά με μεγάλες δόσεις μαγείας.\nΘα παρατηρήσατε, βέβαια, ότι στο συγκεκριμένο κείμενο χρησιμοποιώ πολύ περισσότερο το πρώτο ενικό πρόσωπο σε σύγκριση με άλλα. Ο λόγος είναι απλός: το The Last Guardian είναι ένας τίτλος που στηρίζεται πολύ στο κατά πόσο θα εκτιμήσει ο παίκτης προσωπικά την εμπειρία που του προσφέρει. Ζυγίζοντας τα υπέρ και τα κατά, υποκειμενικά θα έλεγα ότι τα πρώτα υπερισχύουν σαφώς των δεύτερων. Το The Last Guardian είναι μια μαγευτική, παραμυθένια και κυρίως διαφορετική εμπειρία σε μια εποχή που όλα αυτά τα χαρακτηριστικά τείνουν να εκλείψουν προς όφελος της τεχνοκρατικής αρτιότητας και της ευρέως αποδεκτής αισθητικής. Όχι ότι αυτά τα χαρακτηριστικά δημιουργούν κακά βιντεοπαιχνίδια. Ίσα-ίσα που θεωρώ ότι η αγορά τα χρειάζεται, αρκεί να μην καταπλακώνουν οποιαδήποτε άλλη προσπάθεια στον χώρο των μεγάλων παραγωγών. Γιατί δεν υπάρχει αμφιβολία ότι το The Last Guardian είναι κάτι το ξεχωριστό. Είναι αφενός μια καλλιτεχνική «εμπειρία», η οποία όμως δεν ξεχνά ποτέ ότι είναι και βιντεοπαιχνίδι που πρέπει να προκαλέσει, να κεντρίσει και να διασκεδάσει τον παίκτη. Ή μάλλον, περισσότερο να μαγέψει, παρά να διασκεδάσει. Ως εκ τούτου, θεωρώ ότι το Last Guardian δεν μπορεί να προταθεί σε όλους. Όσοι όμως έχουν την απαραίτητη πείρα και υπομονή για να ξεπεράσουν ορισμένους αρκετά σημαντικούς σκοπέλους και διαθέτουν τη δίψα για κάτι διαφορετικό, θα το θεωρήσουν μια υπερπολύτιμη προσθήκη στη συλλογή τους.\nΜαγευτική ατμόσφαιρα και αφήγηση, οργανικό gameplay που ξεφεύγει από τα συνηθισμένα, παραδοσιακά ασυμβίβαστος σχεδιασμός όπως όλοι οι τίτλοι του Ουέντα. Γερές δόσεις πρωτοτυπίας και ευρηματικότητας που προκαλούν θαυμασμό ακόμα και σε παίκτες που έχουν δει και παίξει πολλά.\nΠολλές φορές η φιλοδοξία του σχεδιασμού ξεπερνά την αρτιότητα των μηχανισμών, υπερβολικές απαιτήσεις από τον παίκτη σε υπομονή, προβληματική απόδοση.\nFumito Ueda, PS4, The Last Guardian\n23:25 09.12.16 pirederas χωρίς τίτλο\nΑυτά που γράφει ο Dismiss για το περιστατικό του πωλητή με το Ico μου θυμίζουν κι εμένα. Κάποτε στην εφηβεία μου διάβασα σε ένα περιοδικό για ένα παιχνίδι (ανάμεσα σε πολλά άλλα) ονόματι Ico, δεν μ' άρεσε αυτό που είδα από τις φωτογραφίες, δεν διάβασα καν τί έγραφε ο reviewer, και το προσπέρασα. Τότε δεν υπήρχε το internet και το word of mouth (όπως στην εποχή μας που έσωσε το Demons Souls από την αφάνεια και την σειρά Souls γενικότερα). Έπρεπε να περάσουν πάνω από 10 χρόνια για να καταλάβω τί είχα προσπεράσει για πάντα. Ας είναι καλά όμως τα remasters. Το Ico το έπαιξα στο PS3 μαζί με το άλλο καλλιτέχνημα το Shadow of the Colossus. Αν και λέγεται ότι είχαν βαρύ χειρισμό, εγώ δεν κατάλαβα τίποτα. Δεν ξέρω αν βελτίωσαν την απόκριση των 2 παιχνιδιών στα ports στο PS3.\nΤώρα για το The Last Guardian τί να πω, περιμένω να το πιάσω στα χέρια μου. Ελπίζω ότι θα είναι άξιος διάδοχος των προηγούμενων. Μακάρι ο Fumito Ueda να μην χαθεί από το gaming, έχει δηλώσει ότι ακόμα το σκέφτεται τί θα κάνει μετά.\n19:56 11.12.16 goal_scoring_superstar_hero χωρίς τίτλο\nΤο παραπάνω review είναι η επεξήγηση του γιατί το byteme είναι το πρώτο bookmark στον browser μου\n01:28 12.12.16 Dismiss RE: χωρίς τίτλο\nΕ, όταν διαβάζεις τέτοια πώς να μην έχεις κίνητρο να βάζεις τα δυνατά σου.\n22:43 11.12.16 stormtrooper χωρίς τίτλο\nΠερίμενα να είναι λίγο μούφα επειδή πέρασε απο χίλια κύματα μέχρι να βγει αλλά ευτυχώς είναι αξιόλογο, ενα χοντρόpatchαρισμα του χρειάζεται βέβαια για να στρώσει λίγο.\n13:28 15.05.17 pirederas χωρίς τίτλο\nΜαγευτικό παιχνίδι με τα όλα του το The Last Guardian. Πολύ ωραίο και παραμυθένιο story. Φοβερό το animation του Trico.\nΣτο gameplay τον Trico πρέπει να τον αντιμετωπίζει κανείς ως μια κινητή πλατφόρμα/σκάλα που την τοποθετεί (περίπου) όπου θέλει στο περιβάλλον για να λύσει τα environmental puzzles, και όχι ως έναν απλό ΑΙ συνοδό.\nΗ κάμερα δυστυχώς είναι προβληματική, ο χειρισμός του αγοριού είναι floaty όπως και στα ICO/Shadow of the Colossus, και το frame rate συχνά χαμηλό, αλλά αυτά είναι δευτερεύοντα μπρος στην εμπειρία που προσφέρει το παιχνίδι στον παίκτη.\nΤελικά ο Fumito Ueda ξεπέρασε το αξέχαστο ICO με την δουλειά του.


blue force: Ισχυρές καταιγίδες και χιόνια - Σε ισχύ έκτακτο δελτίο επικίνδυνων φαινομένων\nτα έντονα καιρικά φαινόμενα που ξεκίνησαν το Σάββατο απο τα δυτικά, σταδιακά επεκτείνονται την Κυριακή στην Ανατολική Στερεά, στην Εύβοια και μετά το μεσημέρι στην Κεντρική Μακεδονία (κυρίως στη Χαλκιδική), στην Ανατολική Μακεδονία, στη Θράκη και από το απόγευμα στα νησιά του Βορείου και του Ανατολικού Αιγαίου.\nΣτην Αττική οι βροχές και καταιγίδες τη νύχτα θα εξασθενήσουν.\n-Κατά διαστήματα στο Ιόνιο, στην Ήπειρο, στη Δυτική Στερεά, στη Δυτική και Νότιο Πελοπόννησο.\n-Στη Θράκη (μέχρι το πρωί), στο ανατολικό Αιγαίο (μέχρι το απόγευμα) και στα Δωδεκάννησα (μέχρι αργά το βράδυ).\nΗ Γενική Γραμματεία Πολιτικής Προστασίας συνιστά στους πολίτες να είναι ιδιαίτερα προσεκτικοί κατά τις επόμενες ημέρες, μεριμνώντας για τη λήψη μέτρων αυτοπροστασίας από κινδύνους που προέρχονται από την εκδήλωση των έντονων καιρικών φαινομένων. Ειδικότερα: Να βεβαιωθούν ότι τα λούκια και οι υδρορροές των κατοικιών δεν είναι φραγμένα και λειτουργούν κανονικά. Να ασφαλίσουν αντικείμενα τα οποία μπορεί να παρασυρθούν από τη ραγδαία βροχόπτωση και ενδέχεται να προκαλέσουν τραυματισμούς ή ζημιές. Να αποφεύγουν τις εργασίες υπαίθρου και δραστηριότητες σε θαλάσσιες και παράκτιες περιοχές κατά τη διάρκεια εκδήλωσης των επικίνδυνων καιρικών φαινομένων. Να ακολουθούν πιστά τις οδηγίες των κατά τόπους αρμοδίων φορέων, όπως Τροχαία κλπ. Να μεταβάλλουν το πρόγραμμα των μετακινήσεών τους ώστε να αποφεύγουν την αιχμή των καιρικών φαινομένων. Αν πρόκειται να μετακινηθούν να ενημερωθούν για τον καιρό και για την κατάσταση του οδικού δικτύου. Αν πρόκειται να μετακινηθούν με το αυτοκίνητο σε περιοχές όπου προβλέπονται χιονοπτώσεις, να έχουν στο όχημά τους αντιολισθητικές αλυσίδες. Να ταξιδεύουν, εφόσον είναι αναγκαίο, κατά προτίμηση στη διάρκεια της ημέρας και να προτιμούν τους κεντρικούς δρόμους. Να ενημερώνουν τους οικείους τους για τη διαδρομή που πρόκειται να ακολουθήσουν. Να αποφεύγουν να διασχίζουν χείμαρρους και ρέματα πεζοί ή με το αυτοκίνητο κατά τη διάρκεια εκδήλωσης των επικίνδυνων καιρικών φαινομένων, καθώς επίσης και για αρκετές ώρες μετά το τέλος εκδήλωσής τους. Αν κατά τη διάρκεια της καταιγίδας βρίσκονται στο αυτοκίνητο, να το ακινητοποιήσουν στην άκρη του δρόμου και μακριά από δέντρα που ενδέχεται να πέσουν πάνω του. Επίσης να μείνουν μέσα σε αυτό με αναμμένα τα προειδοποιητικά φώτα στάσης, μέχρι να κοπάσει η καταιγίδα.\nΑναρτήθηκε από michalis rokkas στις 1:11 μ.μ.


Ερρίκος της Γερμανίας - Βικιπαίδεια\n12 Φεβρουαρίου 1242 ή 12 Μαρτίου 1242\nφυσικά αίτια και αυτοκτονία\nΜαργαρίτα της Αυστρίας, βασίλισσα της Βοημίας (από 1225)\nΦρειδερίκος Β΄ Χοενστάουφεν και Κωνσταντία της Αραγωνίας\nΟ Ερρίκος, γερμ. Heinrich (1211 - 12 Φεβρουαρίου 1242) από τον Οίκο των Χοενστάουφεν ήταν με τον πατέρα του Συμβασιλέας της Ιταλίας, Συμβασιλέας της Γερμανίας (1220 - 1235), Συμβασιλέας της Σικελίας (1212 - 1217) και Δούκας της Σουηβίας (1216 - 1235). Παλαιότερα είχε την αρίθμηση Ερρίκος (Ζ΄), όπου η παρένθεση δηλώνει συμβασιλεία και δεν πρέπει να συγχέεται με τον επόμενο Ερρίκο Ζ΄.\n1.1 Υπό κηδεμονία\n1.2 Εξέγερση εναντίον του πατέρα του\n1.3 Φυλάκιση και το τέλος του\nΓεννήθηκε στη Σικελία και ήταν ο πρωτότοκος γιος του αυτοκράτορα Φρειδερίκου Β΄ της Γερμανίας και της Κωνσταντίας της Αραγωνίας, μέλους του Οίκου της Βαρκελώνης και κόρης του Αλφόνσου Β΄ της Αραγωνίας..\nΥπό κηδεμονία[Επεξεργασία | επεξεργασία κώδικα]\nΤο 1212 ο πατέρας του συμφώνησε με τον πάπα Ιννοκέντιο Γ΄ να μην έχουν τον ίδιο μονάρχη η Γερμανία και η Σικελία. Έτσι έστεψε τον Ερρίκο βασιλιά της Σικελίας με αντιβασίλισσα την Κωνσταντία, για να μπορέσει ο ίδιος να διεκδικήσει το στέμμα της Γερμανίας. Πράγματι αργότερα το ίδιο έτος ο Φρειδερίκος Β΄ έγινε βασιλιάς της Γερμανίας. Το 1216 ο Ιννοκέντιος Γ΄ απεβίωσε και ο Φρειδερίκος Β΄ κάλεσε τον Ερρίκο στη Γερμανία και τον έκανε δούκα της Σουαβίας ως Ερρίκο Β΄.\nΤο 1220 οι πρίγκιπες συγκεντρώθηκαν στη Φρανκφούρτη και εξέλεξαν τον Ερρίκο συμβασιλιά της Γερμανίας· για να τους ανταμείψει ο Φρειδερίκος Β΄ εξέδωσε τη Συμφωνία με τους εκκλησιαστικούς πρίγκιπες ευνοώντας τους. Όμως ο πάπας Ονώριος Γ΄ δεν αναγνώρισε την εκλογή και του στέρησε το δικαίωμα στο βασίλειο της Σικελίας. Ο Φρειδερίκος άφησε τον γιο του στη Γερμανία υπό την επίβλεψη του αρχιεπισκόπου της Κολωνίας και μετέβη στη Σικελία (1220). Ο αρχιεπίσκοπος έστεψε τον νεαρό βασιλιά της Γερμανίας στο Άαχεν (1222) και όταν απεβίωσε (1225) τον διαδέχθηκε ο Λουδοβίκος Α΄ Βίττελσμπαχ δούκας της Βαυαρίας. Τον βοηθούσαν υπουργοί (ministerialis).\nΉταν ένας ζωντανός, μορφωμένος κυβερνήτης και διατηρούσε τραγουδιστές (minnesänger) στην Αυλή του. Μάλλον έγραψε και ο ίδιος μερικά Αυλικά ποιήματα αγάπης. Είχε ύψος 1,66 μ. και αν και χωλός, ήταν σωματικά εύρωστος.\nΕξέγερση εναντίον του πατέρα του[Επεξεργασία | επεξεργασία κώδικα]\nΥποπτεύθηκε τον Λουδοβίκο Α΄ για συνεργασία με τον πάπα Γρηγόριο Θ΄ και τον έδιωξε το 1228. Ανέλαβε μόνος του, αλλά η φιλική στις πόλεις πολιτική του έκανε τους πρίγκιπες, που ήταν οι βασικοί υποστηρικτές του Φρειδερίκου Β΄, να εκνευριστούν και να παραπονεθούν στον πατέρα του. Αργότερα ήρθε σε διαμάχη με τον Όθωνα Β΄ δούκα της Βαυαρίας (γιο του Λουδοβίκου Α΄). Ο πατέρας του διέταξε να ελευθερώσει τους αιχμαλώτους, φοβούμενος τη δυσαρέσκεια των Γερμανών πριγκίπων. Όταν ήρθε σε σύγκρουση με τον πάπα Γρηγόριο Θ΄, ο πατέρας του θύμωσε και τον κήρυξε έκπτωτο.\nΟ Ερρίκος στασίασε και συμμάχησε με μερικούς επισκόπους και ευγενείς, αλλά δεν μπόρεσε να βρει άλλους συμμάχους. Οι περισσότεροι περίμεναν να δουν την εξέλιξη των πραμάτων. Ο Φρειδερίκος Β΄ επέστρεψε στη Γερμανία και κέρδιζε ακολούθους. Ο Ερρίκος εγκταλείφθηκε από τους οπαδούς του και το 1235 στο κάστρο Βίμπφελ ο πατέρας του τον εκτόπισε από τα αξιώματά του. Ο δευτερότοκος Κορράδος έγινε στη θέση του Γ΄ δούκας της Σουαβίας και εκλέχθηκε ως Δ΄ συμβασιλιάς της Γερμανίας. Συγκλήθηκε Συνέλευση το 1235 στα Μάιντς.\nΦυλάκιση και το τέλος του[Επεξεργασία | επεξεργασία κώδικα]\nΕγκλείστηκε σε διάφορα κάστρα της Γερμανίας και της Νότιας Ιταλίας. Όταν τον μετακίνησαν σε ένα νέο κάστρο, έπεσε με το άλογό του από γέφυρα και σκοτώθηκε (1242). Μερικοί είπαν ότι ήθελε να αυτοκτονήσει. Η ανάλυση του σκελετού του το 1998-99 βρήκε προχωρημένη λέπρα και μάλλον γι' αυτό το λόγο ο πατέρας του δεν τον επανέφερε στη θέση του, αλλά τον κράτησε απομονωμένο. Τάφηκε σε μία αρχαία, ρωμαϊκή σαρκοφάγο στην Κοζέντσα της Καλαβρίας, με βασιλικές τιμές.\nΑπό τους γιους του ο Ερρίκος είχε αποβιώσει. Στον άλλο γιο Φρειδερίκο ο πάππος του Φρειδερίκος Β΄ κληροδότησε (1250) την Αυστρία, τη Στυρία και 10.000 ουγγιές, αλλά το επόμενο έτος απεβίωσε δηλητηριασμένος.\nΝυμφεύτηκε το 1225 με διαταγή του πατέρα του, την 7 έτη μεγαλύτερή του Μαργαρίτα των Μπάμπενμπερκ, κόρη του Λεοπόλδου ΣΤ΄ δούκα της Αυστρίας και είχε τέκνα:\nΕρρίκος και Φρειδερίκος, απεβίωσαν σε μικρή ηλικία ως το 1251.\n↑ 1,0 1,1 1,2 p11404.htm#i114032.\n↑ p11404.htm#i114032. Ανακτήθηκε στις 7 Αυγούστου 2020.\n↑ 7,0 7,1 7,2 7,3 Steven Runciman, The Sicilian Vespers, (Cambridge University Press, 2000), 26.\n↑ Welfs, Hohenstaufen and Habsburgs, Michael Toch, The New Cambridge Medieval History:c.1198-c.1300, Vol. 5, ed. David Abulafia, Rosamond McKitterick, (Cambridge University Press, 1999), 381.\n↑ 9,0 9,1 9,2 Welfs, Hohenstaufen and Habsburgs, Michael Toch, 384.\nΣτο λήμμα αυτό έχει ενσωματωθεί κείμενο από το λήμμα Henry (VII) of Germany της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΓέννηση: 1211 Θάνατος: 12 Φεβρουαρίου 1242\nΜε τον πατέρα του Φρειδερίκο Β΄ Χοενστάουφεν Διάδοχος\n1220 - 1235 Διάδοχος\nΑνακτήθηκε από "https://el.wikipedia.org/w/index.php?title=Ερρίκος_της_Γερμανίας&oldid=8878023"\nΤελευταία τροποποίηση 04:48, 4 Ιουνίου 2021.